Ислоҳотлар ривожи, аҳоли розилигини маҳалласиз тасаввур этиш қийин - Фуқароларнинг ўзини ўзи бошқариш органлари фаолиятини мувофиқлаштириш бўйича Республика кенгаши\nЎзбекистон Республикаси Президентининг 2017 йил 3 февралдаги «Маҳалла институтини янада такомиллаштириш чора-тадбирлари тўғрисида»ги фармони мамлакатимизда кучли давлатдан кучли фуқаролик жамиятига ўтиш соҳасида амалга оширилаётган ислоҳотларнинг узвий давоми бўлди. Илгари маҳаллий ҳокимият органларига тааллуқли бўлган 30 дан зиёд вазифалар бугун фуқаролар йиғинлари томонидан муваффақиятли бажариб келинмоқда.\nАна шу ҳуқуқий, иқтисодий-маънавий асослар туфайли туманимизда ҳам маҳаллаларнинг юрт равнақи, Ватан тараққиётидаги ўрни тобора кенгайиб боряпти. Ўтган йили вилоятимизда «Жалақудуқ туманини 2017-2019 йилларда ижтимоий-иқтисодий ривожлантириш дастури» ишлаб чиқилди. Унинг ижросини эса маҳалла фуқаролар йиғинларининг иштирокисиз тасаввур қилиш қийин. Шунинг учун ҳам, аввало, Фуқароларнинг ўзини ўзи бошқариш органлари фаолиятини мувофиқлаштириш бўйича туман кенгаши томонидан маҳалла фаолларининг иш шароитларини яхшилашга жиддий эътибор қаратилмоқда.\nТуманимиздаги 63 та маҳалла идорасининг 43 таси замонавий меъморлик ва қурилиш лойиҳалари асосида сифатли таъмирланди. Жумладан, «Гулистон», «Ўзбекистон», «Маданият», «Кесак» йиғинлари бинолари таъмири учун Фуқароларнинг ўзини ўзи бошқариш органлари фаолиятини мувофиқлаштириш бўйича Андижон вилояти кенгаши томонидан 146 миллион сўм сарфланди. Бу йил эса яна 20 тасини мана шундай кўринишга келтириш режалаштирилган.\nТаъмирланган бинолар янги мебель жиҳозлари билан тўлдирилди ва бунинг учун ҳудудий кенгаш ҳисобидан 160 миллион сўм маблағ ажратилди.\nАлбатта, бундай шарт-шароит ва қулайликлар фуқаролар йиғинлари ишидаги самарадорликка ижобий таъсир кўрсатмоқда. Йиғинлар фаолиятидаги ютуқлар кўламини янада кенгайтириш мақсадида аҳолининг эҳтиёжманд қатламлари, кекса авлод вакиллари ижтимоий қўллаб-қувватланаётир. Фуқароларнинг ўзини ўзи бошқариш органлари давлат ва нодавлат ташкилотлари билан ўзаро ҳамкорлигини мустаҳкамлаш масаласига алоҳида эътибор қаратяпмиз. Халқ билан мулоқот ва инсон манфаатлари йилида 5 нафар ногиронлиги бўлган кишига 2 хонали арзон уй-жойлардан берилди. Яна 111 та кам таъминланган, боқувчисини йўқотган оилага касаба уюшмалари ташкилотлари билан ҳамкорликда 54,4 миллион сўм ёрдам пули тарқатилди. Шунингдек, 75 нафар касалманд киши учун бепул газ баллонлари, 100 та кам таъминланган хонадонга кўмир ёқилғиси етказиб берилди. Бундай ижтимоий ёрдам мавсумий эмас, мунтазам равишда амалга ошириляпти.\nКези келганда шуни айтиш керакки, жорий йилда «Қиличмозор» маҳалласида намунали лойиҳа асосида 14 та тураржой қурилади. Улар ҳам йиғинлар таклифи билан ижтимоий ёрдамга муҳтож оилаларга тақсимланади, улардан дастлабки тўлов бадали олинмайди.\nПрезидент фармонида жамоат тартиби ва хавфсизлигини таъминлаш, ҳуқуқбузарликларнинг барвақт олдини олиш, фуқароларда қонунга ҳурмат ҳиссини кучайтиришда маҳалла ҳамда профилактика инспекторлари иштирокини кенгайтириш масаласи алоҳида кўрсатиб ўтилган. Хусусан, нозирларни аҳолига янада яқинлаштириш, улар учун қулай шароит яратиш ишлари тинчлик ва осойишталик, ижтимоий барқарорликни янада мустаҳкамлашда қўл келаётир.\nБизда ҳам 29 нафар профилактика инспектори маҳаллаларнинг ўзида тураржой ва «Мatiz» автомобили билан таъминланди. Энди улардан пировард натижани талаб қилаётирмиз.\nБугун аҳолини, айниқса, ёшларни иш билан таъминлаш масаласи фаолиятимизнинг устувор вазифасига айланган. Ўтган йили 50 та лойиҳани ишлаб чиқаришга жорий этиш ҳисобига 501 нафар ёш йигит-қизни доимий меҳнатга жалб этдик. Бу йил 64 та лойиҳани амалга ошириб, 1066 та иш ўрни яратиш режалаштирилган. Ҳозирда «АlyortekS» Ўзбекистон — Хитой — Россия қўшма корхонаси, «Кurgantek», «Оptima fide» МЧЖ ва «Sofi qishloq paxta tozalash» акциядорлик жамиятларининг ҳар бирида 100 нафардан 500 нафаргача йигит-қиз муқим меҳнат билан банд.\nҲаёт шиддат билан илгарилаб боряпти. Давр эса зиммамизга янгидан-янги, юксак, аммо масъулиятли вазифаларни қўймоқда. Ана шу улуғвор ишларни рўёбга чиқаришда Фуқароларнинг ўзини ўзи бошқариш органлари фаолиятини мувофиқлаштириш бўйича туман кенгаши маҳаллалар билан ҳамкорликда ҳудудларда ижтимоий-иқтисодий салоҳиятни ошириши, аҳолининг турмуш фаровонлигини яхшилаши, маънавий муҳит барқарорлигини таъминлашга муносиб ҳисса қўшиши тақозо этилаётир.\nАвтор: кўрсатилмаган / Манба: Содиқжон ТУРДИЕВ, Андижон вилояти Жалақудуқ тумани ҳокими, Фуқароларнинг ўзини ўзи бошқариш органлари фаолиятини мувофиқ-лаштириш бўйича туман кенгаши раиси, Ўзбекистон Қаҳрамони. pixelprime.uz - Cоздание сайтов, разработка сайтов в ташкенте / Кўришлар: 200


Исроил Мадримов: “Уолкер гапираверсин, ҳаммаси рингда ҳал бўлади” – Ўзбекистон миллий олимпия қўмитаси\nХабарингиз бор, 15 август куни Исроил Мадримов профессионал боксда ўзининг навбатдаги жангини ўтказади. Ушбу беллашув Мадримовнинг фаолиятида муҳим аҳамиятга эга. Зеро, бўлажак жанг ғолиби WBA камарининг вақтинчалик чемпиони номига сазовор бўлади. Рақиб эса америкалик тажрибали боксчи Эрик Уолкер.\nКуни кеча Уолкернинг бўлажак баҳс олдидан Исроил ҳақидаги фикрлари кенг тарқалди. Унда америкалик боксчи шундай деган эди:\n“Мадримов ҳаваскор боксда яхши натижалар кўрсатган, бироқ профессионал боксда етарлича хатоларга йўл қўймоқда. Мен унга илк мағлубиятини тақдим қиламан. Пандемия даврида ҳам машғулот қилиб, спорт формамни ушлаб турибман. Бор эътибор 15 август куни бўладиган жангга қаратилган”, – дейди Уолкер.\nБиз ҳамюртимиз билан боғланиб, рақибининг мазкур гапларига нисбатан фикри билан қизиқибгина қолмай, баъзи саволларни ҳам бериб кўрдик.\n“Ҳа майли, хоҳлаганича гапираверсин. Ҳамма нарса рингда ҳал бўлади. Худо хоҳласа, бу рақибимни ҳам мағлуб этаман”, – дейди Мадримов.\n– Рақибнинг жанглари қанчалик ўрганиб чиқилмоқда?\n– Эрикнинг аввалги жангларини кўриб, таҳлил қилиб чиқдик. Ҳозирги машғулотларда унга қарши тактикалар устида ишлаяпмиз.\n– Айнан унга қарши баҳс варианти қандай пайдо бўлди?\n– “Matchroom boxing” ва “DAZN” ташкилотлари ҳозирда шу боксчи Америкадалиги ва жанг ўтказишга тайёр эканини билдиришди. Кейин биз бу таклифни қабул қилдик.\n– Айрим манбалар бўлажак жанг WBA камари учун бўлади деб кўрсатмоқда. Шунга аниқлик киритиб ўтсангиз.\n– Ҳа иншооллоҳ, шу камар. Янаям аниқроғи, вақтинчалик жаҳон чемпионлик камари учун бўлади.\nМаълумот учун, Эрик Уолкер 1983 йил АҚШда таваллуд топган. Профессионал боксда 22 та жанг ўтказиб, улардан 20 тасида ғалаба қозонган (9 нокаут) ва 2 бор мағлуб бўлган (очколар бўйича). Исроил Мадримов эса 5 та жанг ўтказиб, уларнинг барчасида рақибларини нокаут эвазига мағлуб этган.\nТаъкидлаш жоиз, Мадримов билан бир кечада яна бир вакилимиз Шаҳрам Ғиёсов ҳам ўз вазн тоифасида мексикалик Франциско Рохога қарши жанг қилади.\n26 Iyul, 2020|Интервью, Янгиликлар|


19:16 22.01.2020 Ҳавола олиш\nЭрон президенти Европа ўз мажбуриятларини бажарса, Эрон ҳам уларнинг бажарилишига қайтишини таъкидлади.\nТОШКЕНТ, 22 янв - Sputnik. Эрон президенти Ҳасан Руҳоний Эрон “олтилик” билан ядровий битим мавжуд бўлиши ёки МАГАТЭ билан муносабатлар бўлишидан қатъий назар, ядровий қурол ортидан қувмаслигини маълум қилди.\n“Агар МАГАТЭ билан кафолатлар ҳақида келишув ёки СВПД бўлмаса ҳам, мамлакатимиз МАГАТЭ билан яхши ёки ёмон муносабатларга эга бўлишидан қатъий назар, биз ядро қуролига интилмаймиз”, - дея Руҳоний сўзларидан келтиради РИА Новости.\nУ, шунингдек, Европа учлигига (Германия, Франция ва Буюк Британия) мурожаат қилди ва улар ядровий битимни бузиш оқибатлари учун жавобгар бўлишларини ва агар Европа ўз мажбуриятларини бажарса, Эрон ҳам уларнинг бажарилишига қайтишини таъкидлаб ўтди.\n2020 йил январ ойи бошида Эрон “центрифугалар сонига алоқадор ядровий битимдаги сўнгги асосий чеклов”дан воз кечганини эълон қилиб, “энди Эроннинг ядровий дастури билан ишлашда ҳеч қандай чекловлар қолмаганини” маълум қилди. Шу билан бирга, Теҳрон аввалгидек МАГАТЭ билан ҳамкорликни давом эттириш ниятида ва санкцияларни олиб ташланиши ва ядро битимида кўзда тутилган Ислом республикаси манфаатларини ҳимоя қилинган тақдирда ўз мажбуриятларини бажаришга қайтишга тайёр. Германия, Франция ва Буюк Британия Теҳрон ушбу ҳужжат бўйича ўз мажбуриятларининг бир қисмини бажаришдан бош тортганлиги сабабли, Эрон билан ядровий битим бўйича низоларни ҳал қилиш механизми ишга туширилишини эълон қилди.\n2015 йилда “олтилик” (Буюк Британия, Германия, Хитой, Россия, АҚШ, Франция) ва Эрон Қўшма кенг қамровли ҳаракат режасига (СВПД) эришилганлигини эълон қилишди. Келишув Эроннинг ядровий дастурини чеклаш эвазига санкцияларни бекор қилишни назарда тутган. Битим асл кўринишида уч йил давомида ҳам сақланиб қолмади: 2018 йил май ойида АҚШ ундан бир томонлама чиқиб кетиши ва Теҳронга нисбатан қаттиқ санкциялар тикланишини эълон қилди. Эрон келишув бўйича ўз мажбуриятларини босқичма-босқич қисқартиришни эълон қилди.


Ўзбек олими яратган коронавирусни зарарсизлантирувчи технология халқаро конференцияда тақдимот қилинади » Sangzor.uz - Жиззах янгиликлар портали\nSangzor.uz - биз сизга яқинмиз! » Breaking news » Ўзбек олими яратган коронавирусни зарарсизлантирувчи технология халқаро конференцияда тақдимот қилинади\nХабарингиз бор, жиззахлик ихтирочи Олимжон Юсупов томонидан, Covid-19 вирусини ҳаво ва сиртдаги ҳолатини буткул зарарсизлантириш технологияси яратилгани ҳақида хабар берган эдик. Мазкур технология бир йил мобайнида барча лаборатория, клиник олди ва клиник синовларидан муваффақиятли ўтди. Оҳирги клиник синовлари «Зангиота – 1, 2» махсус шифохоналарида ўтказилди. Синовларни янада мураккаблаштириш учун, Республика экспертлари томонидан технология муаллифига, ҳаво таркибидаги, сиртдаги вирусни нобуд килишдан ташқари, суюқликдаги вирусни нобуд қилиш масаласи қўйилди. Апрель ойида технология суюқликдаги Covid-19 ни бартараф этиш учун лаборатор синовлари ташкил этилди. Синовлар натижаларига асосан, ўзимизда яратилган миллий технология, Covid-19ни ҳатто суюқ ҳолатида ҳам 1 сония ичида нобуд қилди.\nЮқорида қайд этилган синовлар натижалари оламшумул бўлгани ҳамда бундай юқори натижалар ўзимизда яратилишига шубҳа туғилгани учун шахсан Зангиота махсус клиникаси мутахассислари билан боғландик.\n- Ҳақиқатдан ҳам технология мавжуд, ўзимизда яратилган бўлиб - ҳаво, сирт ва суюқликдаги Covid-19 нинг барча турлари, Британия штамми, Африка штаммини ҳам бир сония ичида нобуд қилди, - дейди Зангиота махсус клиникаси бош директорининг илмий ишлар бўйича ўринбосари Мақсуда Ильясовна.\nSangzor.uz жамоаси ўтган ҳафтада Жиззахга ташриф буюрган технология муаллифи билан суҳбат уюштирди. Технологияни ўз кўзимиз билан кўриб, ишлатиб ҳам кўрдик. Расмий ҳужжатлар билан танишдик. Яратилиш жараёни ва самарадорлигини Республикамизда исботлаш учун қанчалик кўп тўсиқларга дуч келинганининг гувоҳи бўлдик.\nЖумладан, яратилган технология бир йил мобайнида кўплаб давлат ташкилотларида ўрнатилгани, 5 ёшдан – 80 ёшгача бўлган фуқароларимиз йил бўйи фойдаланаётгани, нафас йўллари билан боғлиқ бўлган касалликларни олдини олиши, фойдаланувчиларнинг ижобий фикрлари билан танишдик.\nЛойиҳа муаллифининг айтишича ҳозирда Республикамиздаги қизиқиш билдирган ташкилот ва фуқароларга технология етказиб берилмоқда. Россия ва Қозоғистон билан ҳамкорлик қилиш масалалари кўриб чиқиляпти.\nБундан ташқари келгуси ҳафтада 1 – 4 июнь кунлари бўлиб ўтадиган Covid-19 га бағишланган халқаро конференцияда, мазкур технология бутун дунёга тақдимот қилиниши режалаштирилмоқда.\nЎйлаймизки, ўзимизда яратиладиган, лекин эътиборсиз қоладиган шу каби технологияларга бир кун келиб, «айрим» раҳбарларимиз қаршилик кўрсатиш ҳамда эътиборсиз бўлишни бас қилиб, халқимиз ва юртимиз довруғини дунёга танитиш вақти келганлигини тан олишар.\nҲ.Фозилов – Sangzor.uz cайти бош муҳаррири


Гиёҳвандликка қарши биргаликда курашамиз\nБу борада таркибида наркотик моддалар мавжуд ўсимликларни экиш ҳолатларини аниқлаш, қўшни давлатлардан юртимиз ҳудудига айланма йўллар орқали гиёҳвандлик воситаларининг кириб келишига чек қўйиш мақсадида Самарқанд вилояти божхона бошқармаси томонидан ҳуқуқни муҳофаза қилувчи бошқа органлар ҳамкорликда ҳам қатор ишлар амалга оширилмоқда.\nБундан ташқари, Ўзбекистон Республикасидаги наркотик моддаларнинг ноқонуний айланишига оид маълумотлар таҳлили ҳозирги кунда республикамизда янги турдаги психофаол воситаларнинг кенг тарқалиши кузатилмоқда.\nЭнг ачинарлиси шундаки, наркотик моддалар ноқонуний айланишига ўсмир ёшларнинг жалб этилиши ҳолатлари давом этмоқда, наркотиклар билан боғлиқ жиноятга ёшларни жалб этиш ачинарлидир.\nЎз ўрнида гиёҳвандликка қарши курашиш борасида, вилоят божхона бошқармаси томонидан мунтазам равишда турли профилактик чора-тадбирлар амалга оширилмоқда. Масалан, бошқа манфаатдор идоралар вакилларини жалб қилган ҳолда, олий ўқув юртлари, академик лицей ва касб-ҳунар коллежларида “Гиёҳвандлик аср вабоси”, “Биз гиёҳвандликка қаршимиз” мавзусида тезкор-профилактик учрашувлари ўтказилиб борилган. Тадбирлар давомида ёшларга гиёҳвандликнинг салбий оқибатлари тўғрисида тушунтириш ишлари ўтказилган.


Чоп этилган 15.01.2022 16.01.2022 МуаллифС.Салим\nЧоп этилган 13.01.2022 11.01.2021 МуаллифZiyouz.uz\nАшвапати Мадра ҳукмдори эди. У халқпарвар шоҳ, одамлар ва ердаги барча жонзотларнинг бахтли яшаши учун қайғурарди. Бироқ кўплаб яхши одамлар каби у фарзандсиз эди. Ўн саккиз йил зурёд бер, деб худога нола айлади, қурбонликлар қилди, риёзат чекди. Илоҳа Савитрига ҳамду давоми…\nРукнларРазипурам Нараян (1906-2001; Ҳиндистон)\n1-саҳифа. Жами: 1 41012345678910»Охири


Стив Жобснинг сўнгги сўзлари: Ҳаётда бойлик ва шон-шуҳратдан муҳимроқ нарсалар бор » Ўзбекистон янгиликлари – Zamin.uz\n20-11-2015 | 23:55\nСтив Жобснинг сўнгги сўзлари: Ҳаётда бойлик ва шон-шуҳратдан муҳимроқ нарсалар бор\nСтив Жобс бошқаруви остида Apple мисли кўрилмаган ютуқларга эришган бўлса-да, у ҳаётда оддий, ҳатто бироз тарки дунёчиликка мойил инсонлигича қолганди, дея ҳикоя қилади «Интересно». Яқинда унинг касалхона палатасида ёзган сўнгги мактуби эълон қилинди. Кишини ларзага солувчи ушбу мактубда, жумладан, шундай дейилади: «Бизнес оламида муваффақият чўққисига эришдим. Кўпчилик ҳаётимни фақат ютуқлардан иборат деб ўйлайди. Бироқ тан оламан, ишдан бўлак мени қувонтира оладиган нарсалар унчалик ҳам кўп эмас. Умуман, бойлик — мен кўниккан ҳаёт тарзининг бир қисми, холос. Айни пайтда касалхона тўшагида ётиб, ўтган умримни эслаяпман. Мен фахрланган бойлик ва шон-шуҳрат яқинлашиб келаётган ўлим олдида ўз аҳамиятини йўқотди. Ҳаётда бундан муҳимроқ нарсалар бор. Умрим давомида орттирилган бойликни ўзим билан олиб кета олмайман. Мен билан кетадигани — муҳаббат билан боғлиқ хотиралар. Мана шу ортингизда қолиши керак бўлган, ҳамроҳлик қиладиган, олдинга қадам босишга ундайдиган ҳақиқий бойлик. Пулингиз бўлса, сизни ташийдиган, уй ёки ишхонада юмушингизни бажарадиган истаганча одам ёллашингиз мумкин. Бироқ ҳеч ким касалликларингизни ўзига олмайди… Неча ёшда эканлигингиз ва нималарга эришганингизнинг аҳамияти йўқ. Ҳамма учун ҳам парда тушириладиган кун келади… Оилангиз, севимли инсонингиз, яқинларингиз, дўстларингизга бўлган муҳаббат ҳақиқий бойликдир. Ўзингизни асранг, ўзгалар ҳақида ғамхўрлик қилинг». Эслатиб ўтамиз, Стив Жобс 2011 йилда, 56 ёшида вафот этди. Манба: Daryo.uz\n19:03 / 02-07-2015


Меркел Путин унга юмшоқ ўйинчоқ ит совға қилгани ҳақида айтиб берди - 08.06.2022, Sputnik Ўзбекистон\nМеркел Путин унга юмшоқ ўйинчоқ ит совға қилгани ҳақида айтиб берди\nМеркель Кремлда Владимир Путин билан учрашган вақтида Россия президенти унга улкан юмшоқ ўйинчоқ ит совға қилгани ҳақида айтиб берди. 08.06.2022, Sputnik Ўзбекистон\nТОШКЕНТ, 7 июн – Sputnik. Ангела Меркель Россия президент Владимир Путин унга нима сабабдан юмшоқ ўйинчоқ совға қилганини айтиб берди. Германия собиқ канцлери истеъфога чиққанидан сўнг узоқ вақт журналистлар олдида пайдо бўлмаган эди. Унинг 7 июнь куни Рhoenix телеканалига берган интервьюси биринчи норасмий интервью бўлди. Меркель айтишига кўра, Кремлда Владимир Путин билан учрашган вақтида Россия президенти унга улкан юмшоқ ўйинчоқ ит совға қилган.Бундан олдин, 2007 йилда Путин ва Меркель орасида Сочида бўлиб ўтган учрашув вақтида Россия президентининг севимли ити Лабрадор Кони музокаралар хонасига кирган эди. Меркел қўрқиб кетади. Ўшанда баъзи хорижий ОАВлар Путин буни атайлаб қилгани ҳақида ёзган эди. (Чунки Меркельни 1995 йилда ит тишлаган ва шундан кейин у итлардан қўрқадиган бўлиб қолган).Лекин 2016 йилда Путиндан немис журналистлари ушбу воқеа ҳақида сўрашганда Россия президенти канцлер итлардан қўрқиши ҳақида ҳеч нарса билмаганини тан олган эди. Россия етакчисининг тушунтиришича, аксинча, у ўз итини кўрсатганида вазиятни юмшатмоқчи бўлганини тушинтирган. Сочидаги воқеадан сўнг Россия президенти Меркелдан кечирим сўраганини ҳам тан олган.\nвладимир путин, ангела меркель, совға\n© Sputnik / Сергей Гунеев / Фотобанкка ўтиш18 мая 2018. Президент РФ Владимир Путин и федеральный канцлер ФРГ Ангела Меркель во время встречи в Сочи.\nМеркель Кремлда Владимир Путин билан учрашган вақтида Россия президенти унга улкан юмшоқ ўйинчоқ ит совға қилгани ҳақида айтиб берди.\nТОШКЕНТ, 7 июн – Sputnik. Ангела Меркель Россия президент Владимир Путин унга нима сабабдан юмшоқ ўйинчоқ совға қилганини айтиб берди.\nГермания собиқ канцлери истеъфога чиққанидан сўнг узоқ вақт журналистлар олдида пайдо бўлмаган эди. Унинг 7 июнь куни Рhoenix телеканалига берган интервьюси биринчи норасмий интервью бўлди.\nМеркель айтишига кўра, Кремлда Владимир Путин билан учрашган вақтида Россия президенти унга улкан юмшоқ ўйинчоқ ит совға қилган.\n"Кремлга биринчи ташрифим эди. Путин менга "Мен сизнинг итлар билан муаммоларингиз борлигини эшитдим", деб улкан ўйинчоқ ит совға қилди", деб ҳикоя қилади собиқ канцлер. Шундан сўнг Меркель "Бундай совға билан канцлернинг жасоратига чек қўйиш мумкин эди", - деб ҳазил қилди. Интервьюни тинглаётганлар буни қаҳқаҳа ва олқишлар билан кутиб олишди.\nБундан олдин, 2007 йилда Путин ва Меркель орасида Сочида бўлиб ўтган учрашув вақтида Россия президентининг севимли ити Лабрадор Кони музокаралар хонасига кирган эди. Меркел қўрқиб кетади. Ўшанда баъзи хорижий ОАВлар Путин буни атайлаб қилгани ҳақида ёзган эди. (Чунки Меркельни 1995 йилда ит тишлаган ва шундан кейин у итлардан қўрқадиган бўлиб қолган).\n© Sputnik / Дмитрий АстаховКанцлер Германии Ангела Меркель и президент России Владимир Путин\nЛекин 2016 йилда Путиндан немис журналистлари ушбу воқеа ҳақида сўрашганда Россия президенти канцлер итлардан қўрқиши ҳақида ҳеч нарса билмаганини тан олган эди. Россия етакчисининг тушунтиришича, аксинча, у ўз итини кўрсатганида вазиятни юмшатмоқчи бўлганини тушинтирган. Сочидаги воқеадан сўнг Россия президенти Меркелдан кечирим сўраганини ҳам тан олган.


21 март, 2020, 09:45\nҚозоғистон терма жамоаси бош мураббийи билан суҳбат.\n- Бош мураббий сифатида Екатеринбургдаги жаҳон чемпионати совриндори, Осиё чемпиони Турсунбой Қулахмет терма жамоани тарк этганидан афсусланяпсизми?\n- Ҳакамлик ёмон бўлмади. Бизнинг фойдамизга ишлашди деб ҳисобламайман. Лекин ғалаба қозонишимиз керак эди. Йигитларга биз ҳакамларда иккиланишлар қолдирмаслиги учун доимо, рақибларидан бир бош устун бўлишларини айтиб келамиз. Тенг жанг ҳакамларда қандайдир сабабларни юзага келтириши мумкин. Албатта, қаердадир норозилик билдирсак бўларди. Бироқ бокс субектив спорт тури бўлиб, унда ҳар кимнинг ўз фикри бўлади.\nБизани куп вазнлада биринчи ракамли боксчиларимиз катнашмади.ушанчун олтин Кам болди


Бойсун – ҳамиша эътиборда – Сурхон тонги\nБош саҳифа / Иқтисодиёт / Бойсун – ҳамиша эътиборда\nМай 29, 2019\tИқтисодиёт Изоҳ қолдириш 683 Кўрилди\nТоғлар бағридаги сўлим Бойсун воҳамизнинг маданий, ижтимоий-иқтисодий ҳаётида муҳим аҳамиятга эга ҳудуд саналади. Айниқса, кейинги йилларда туманда саноатни, ишлаб чиқаришни янада ривожлантириш учун зарур шарт-шароит яратилаётгани барчамизни қувонтирмоқда. Президентимизнинг ҳар гал Сурхондарёга амалга оширадиган ташрифидан сўнг Бойсунда ҳам ижобий ўзгаришларни кузатмоқдамиз.\nЎтган йилги ташрифдан кейин шифобахш Хўжамайхона булоғи суви туманимиз марказига етиб келди. Яқингача бойсунликларнинг фақат орзуси бўлиб келаётган тоза ичимлик суви, у билан боғлиқ муаммолар бартараф бўлди. Келгусида мазкур лойиҳанинг иккинчи босқичи амалга оширилиши билан Сариқамиш, Пудина, Пулҳоким, Инкобод, Омонхона, Ўртабўз, Даштиғоз, Работ қишлоқлари марказлашган тоза ичимлик суви билан таъминланиши кўзда тутилаяпти. Албатта, бу ишлар туманимиз аҳлининг узоқ йиллик орзулари ушалаётганидан дарак бермоқда. Бетакрор табиати, шифобахш ўсимликлари билан маш ҳур бўлган Бойсунимизда янги соҳа — фармацевтика саноатини ривожлантириш мақсадида “Бойсун-фарм” эркин иқтисодий зонаси ташкил қилинди. Бу ерда доривор гиёҳлар табиий шароитда кўпайтирилиб, соҳага кўпроқ маҳаллий мутахассислар жалб қилинди.\nМуҳтарам Президентимизнинг яқинда вилоятимизга қилган ташрифи давомида туманимиздаги “Мустақилликнинг 25 йиллиги” газ конида бўлиб, амалга оширилаётган йирик лойиҳа билан яқиндан танишди. Айтиш лозимки, Юртбошимиз 2017 йил Россия Федерациясига ташрифи чоғида россиялик инвесторлар билан мазкур конда дастлабки қидирув, уни ишлатиш ва газ-кимё мажмуаси қуриш бўйича маҳсулот тақдимотига оид битим имзоланган эди. Умумий қиймати 5,2 миллиард АҚШ доллари бўлган лойиҳа икки босқичда амалга оширилади. Айтиш жоизки, биринчи босқичда 5 миллиард куб метр газни қайта ишлаш қувватига эга завод қурилиши режалаштирилган. “Эрта газ” дастури доирасида 2020 йилдан бошлаб йилига 1 миллиард куб метргача табиий газ қазиб олинса, 2023 йилда яна 15 та қудуқ фойдаланишга топширилиши билан заводнинг иккинчи линияси ишга туширилади. Унда йилига 5 миллиард куб метр газ қазиб олинади. Иккинчи босқичда 1,5 миллиард куб метр газни қайта ишлаш ҳисобидан йилига 500 минг тонна полимер маҳсулотлари ишлаб чиқариладиган газ-кимё мажмуаси барпо этилади ва лойиҳа амалга оширилиши билан 2 минг 200 та иш ўрни яратилади. Бу туман аҳолиси бандлигини таъминлашда яхши имкониятдир.\nБитим доирасидаги ишларнинг бориши билан танишган Президентимиз лойиҳа ҳамкори, “Altmax Holding LTD” компанияси таъсисчиси, россиялик инвестор Андрей Филатов билан дас тлабки геологик-қидирув ишлари натижалари, лойиҳалаштириш ва қурилиш ишлари ҳақида суҳбатлашди. Таъкидлаш лозимки, Бойсунда бошланган навбатдаги лойиҳа Устюрт газ-кимё ва Қандим газни қайта ишлаш мажмуалари сингари вилоятимизни комплекс ривожлантириш, ёнилғи-энергетика, кимё, қурилиш саноати ҳамда транспорт инфратузилмаси корхоналари қувватларини ошириш имконини беради.\nЮртбошимиз Ш.Мирзиёев ушбу лойиҳа Сурхондарё заминидаги углеводород захираларини ўзлаштириш ва қайта ишлашда оламшумул воқеа бўлаётганини таъкидлар эканлар, бу сўзлар мени ва барча бойсуникларнинг қалбини фахр ва ифтихорга тўлдирди. Негаки, Бойсун мисолида янги ўзгаришларга юз тутаётган вилоятимизнинг яқин истиқболдаги ютуқлари Ватанимиз тараққиётига ҳам муносиб ҳисса бўлиб қўшилаётир.\nхалқ депутатлари Бойсун туман Кенгаши депутати\nОлдинги Баравж ғўзалар\nКейинги Воҳамизда яна бир йирик лойиҳа


UzNews - Хоразм вилоятида станок "ютиб юборган" ишчи аёл вафот этди — видео\n20 авг 2021, 12:38\nХоразм вилоятида станок "ютиб юборган" ишчи аёл вафот этди — видео\nЁлланма тарзда ишловчи аёл қўлбола усулда ясалган пластик маҳсулотларни майдаловчи станокнинг ичига тушиб кетган. Ҳолат бўйича жиноий иш очилди.\nБунинг оқибатида аёл чап елка соҳаси юқори учлигидан ва чаноқ-сон бўғимидан чап оёғи жароҳатдан кейинги тўлиқ ампутацияси билан боғлиқ тан жароҳатлари билан вафот этган. Ҳолат бўйича 8 июль куни ЖКнинг 257-моддаси 2-қисми “а” банди билан жиноят иши қўзғатилган. Бу ҳақда вилоят прокуратураси Матбуот хизмати хабар берди.\nКорхонада меҳнатни муҳофаза қилиш қоидаларига риоя қилиниши бўйича вилоят бандликка кўмаклашиш бош бошқармаси томонидан текшириш ўтказилган.\nТекширишда фуқаро М. Собированинг вафот этишига корхонада ходимларнинг хавфсизлик техникаси талаб ва қоидаларига риоя қилишлари устидан бўлган назорат сустлиги, ходимларга хавфсиз меҳнат усуллари ўргатилмаганлиги, белгиланган тартибда ишчилар меҳнат муҳофазаси бўйича ўқитилмаганлиги, корхонада ишлар нотўғри ташкил этилиши ва иш жойида хавфсиз меҳнат шароити яратилмаганлиги, марҳума техника хавфсизлиги қоидаларини билмаслиги, тажрибасизлиги, ўзбошимчалиги, шошма-шошарлик қилиб, майдалаш ва ювиш ускунаси ичига тушиб, пластик чиқиндилардан тозалашга уринганлиги сабаб бўлганлиги аниқланган.\nШу боис, корхона раҳбари Ш. Нурметов ЖКнинг 257-моддаси 2-қисми “а” бандида назарда тутилган жиноятни содир қилганликда айбланувчи тариқасида ишда иштирок этиш учун жалб қилинган. Ҳозирда жиноят иши бўйича тергов давом этмоқда.


Шри-Ланкадаги терактлар орқасида ким турибди – эксперт фикри - 22.04.2019, Sputnik Ўзбекистон\nШри-Ланкадаги терактлар орқасида ким турибди – эксперт фикри\nЭкспертнинг фикрига кўра, портлашларни уюштирган террорчилар катта халқаро резонанс бўлишини кўзлашган. 22.04.2019, Sputnik Ўзбекистон\nЭкспертнинг фикрига кўра, портлашларни уюштирган террорчилар катта халқаро резонанс бўлишини кўзлашган.\nШри-Ланка ҳукумати 23 апрел куни ҳалок бўлганлар хотирасига мотам эълон қилди.\nШри-Ланкада яна бир портлаш содир бўлди\n22 Апрел 2019, 16:26\nРоссия стратегик тадқиқот Осиё сектори раҳбари Борис Волхонский фикрига кўра, портлашларни уюштирган террорчилар катта халқаро резонанс бўлишини кўзлашган.\nВолхонский фикрига кўра, портлашлар содир бўлган вақт ва объектлар тасодифан танлангани йўқ. Буларнинг барчаси бунинг ортидан халқаро тузилма туришини кўрсатмоқда.\n“Кўринишидан, барча иплар "Ислом давлати"га олиб бормоқда. Халқаро терроризм тармоқ тамойилига асосланганлиги сабабли, у қатъий ташкилий тузилмага эга эмас. Шундай қилиб, ҳар бир мамлакатда қандайдир ячейкалар мавжуд бўлиб, улар ўз ташкилотини тузиб, халқаро террорчилик ҳаракатига қўшиладилар”, - деб таъкидлади Борис Волхонский.\nШри-Ланкада католик Пасха байрами вақтида содир этилган 8 та портлаш оқибатида ҳалок бўлганлар сони 290 нафарга етди, яна 500 нафарга яқин киши жароҳатланган.\nҲозирда теракт уюштирганликда гумонланиб, 24 киши қўлга олинган.\nБундан ташқари, шу бугун ҳам Шри-Ланканинг Коломбо шаҳрида яна портлаш содир бўлди.\nСапёрлар теракт содир этилган черков ёнида топилган бомбани зарарсизлантириш вақтида юк машинаси портлаб кетган.\nТўлиқ изоҳни қуйидаги подкаст орқали рус тилида тинглашингиз мумкин.


Британиялик рекордчи учувчи вафот этди\n08:19 / 22.02.2016\nБританиялик афсонавий учувчи, ўз фаолияти давомида 487 турдаги самолётларда учишларга чиққан Эрик Браун 97 ёшида оламдан ўтди.\nБраун 1919 йилнинг 21 январида Лейте шаҳрида дунёга келганди. Унинг илк парвози 8 ёшида рўй берган. Эрикнинг отаси уни бипланда учишга олиб чиққан.\nБраун Эдинбургдаги университетда самолётларни бошқариш илмини ўрганди. У Иккинчи жаҳон урушида иштирок этган. Браун 3 марта Гиннес рекордлар китобига кирган. Шулардан бири авиаташувчи кема палубасига энг кўп марта қўнишлар амалга ошириш ҳисобланади.\nКапитан Браун 1970 йилда Британия қироллик флотидаги хизматини тарк этган. Кейинроқ у Буюк Британия вертолётчилари маслаҳат кенгаши раҳбари, 1982 йилдан Буюк Британия Қироллиги авиация жамияти президенти сифатида ишлаган.


Бош саҳифа Ҳикматнома Ибратли ҳикоятлар (6)\nБир кампирнинг биттагина гўзал товуғи бор эди. Бу товуқ ҳар икки кунда бир марта тухум қиларди. Кампир бир кун:— Товуғимнинг қорнида тухум хазинаси бор бўлса керак. Ҳар икки кунда бир тухум олишдан кўра, унинг қорнидаги тухум хазинасида сақланган ҳамма тухумни давоми…\nҲар бир ишда эҳтиёткорлик ва зийракликни қўлдан бермаслик лозимдир. Бу хислатларни йўқотган киши ҳийлакор, доғули, товламачиликни ўзига касб этиб олган фирибгар, қаллобларга алданиб, кейин пушаймон бўладилар. Вақти ўтгандан кейин пушаймон бўлиш фойда бермайди.Қадим замонда Эрон шаҳарларининг бирида Алоуддин номли мўътабар давоми…\nТамғоч номли ҳукмдорга қаллоб бир йигит гулдаста тақдим қилди. Тамғоч у йигитдан гулларни қаердан олганини сўраганди, йигит гулзордан келтирганини айтди. Тамғоч яна:— Ўз гулзорингданми?— деб сўради. Йигит ўзининг гулзори йўқлигини, гулларни бошқа бир кишининг гулзоридан олганини сўзлаб берди. Тамғоч яна:— давоми…\nХиёнат, ўғрилик кўчасидан ўтмаган, пок, соф қалбли одам халқнинг ишончини қозонади, иззат-ҳурматга сазовор бўлади.Қадим замонда Сарондип оролида ўзининг мулойимлиги билан машҳур бўлган бир подшоҳ ҳукм сурарди. Баъзан нобакор кишилар унинг мулойимлиги, лутфкорлигини суистеъмол қилардилар. Подшоҳ кимни хазиначи этиб тайин қилса, давоми…\nБир куни халифа Хорун ар-Рашид шоир Абунувоснинг қилган бир ишидан жуда ҳам аччиғланди, ғазабига чидай олмай шоирни арслон, қоплон, бўри каби ваҳший ҳайвонлар яшайдиган ертўла, чуқурликка ташлашга буюрди. Ўша вақтда Бағдод шаҳрининг бир чеккасида бўлган бу чуқурликка ўлим жазосига ҳукм давоми…\nБир киши улуғ мартабали бир одамдан анчагина пул қарз олган бўлса ҳам, қарзини ўз вақтида адо этмаган, ваъдасидан кўпгина вақт ўтказган эди. Ниҳоят, пул эгаси қарздордан пулини ундириб олишни ўзининг катта бир хизматчисига ҳавола қилди.Хизматчи қарздорнинг уйига борди, унга қаттиқ-қаттиқ давоми…\nТаълим-тарбия олимларидан Ҳофиз Умар Сомий айтади:— Ўн саккизинчи асрда Африкадан Европага қайтган бир олим ўз кўзи билан кўрган аянчли бир воқеани шундай ҳикоя қилади:— Бир золим мустамлакачининг қўл остида бўлган занжилардан бир қанчаси жабр-зулмга тоқат қила олмай, қочиб кетишга мажбур давоми…\nҚадим замонда Мўсул шаҳрида Муҳаммад Али исмли гўзал, тарбияли, ахлоқли бир киши яшарди. Қўлидан келганча ҳаммага ёрдамини аямагани, шафқатли, марҳаматли одам бўлгани учун халқ уни иззат ва ҳурмат қиларди. Ораларида келишмовчилик, жанжал чиққан кишилар Муҳаммад Алининг ҳузурига келиб, унинг ҳукмига давоми…\nАбу Саид исмли бир мўътабар одам кунлардан бир кун ёру дўстлари учун зиефат берди. Ошпазини чақириб:— Мен яхши кўрганим фалон хил таомни пишириб олиб кел,— деб буюрди. Ошпаз у буюрган таомни тайёрлаб, бошқа таомлар билан бирга олиб келди. Абусаид ўзи давоми…\nТарихда золимлиги билан ном чиқарган Ҳажжож қўлига асир бўлиб тушган бир қанча кишига қаттиқ жазо беришга буюрди. Асирлар орасидан бир киши Ҳажжожга:— Эй амир, менга қаттиқ жазо берманг, сизга жуда яхши хизмат қилганман,— деди. Ҳажжож ундан қандай хизмат қилганини сўради. давоми…\n6-саҳифа. Жами: 31Боши«234567891011»Охири


Бизнинг янги очилган кичик корхонамиз (ЯСТ тўловчиси) туман ДСИга ҳисоботларни электрон тарзда топшириш мақсадида электрон рақамли имзо олди. Унда ҳисоботнинг ҳамма шакллари келтирилганлиги сабабли биз кичик корхона сифатида йиллик ҳисоботнинг қайси шаклларини топширишимиз кераклигини тушунмай қолдик. Айтингчи, биз 2013 йил якунлари бўйича бухгалтерия баланси, молиявий натижалар тўғрисидаги ҳисобот, хусусий капитал, асосий воситалар тўғрисидаги ҳисоботни ҳамда дебиторлик ва кредиторлик қарзлари тўғрисидаги маълумотномани тақдим этишимиз керакми? Биз учун ҳисоботларни топшириш муддати қайси кун ҳисобланади?\n– Кичик тадбиркорлик субъектлари томонидан бухгалтерия ҳисобини юритишнинг соддалаштирилган тартиби 20-сон БҲМС «Кичик тадбиркорлик субъектлари томонидан бухгалтерия ҳисобини юритишнинг соддалаштирилган тартиби»да белгилаб берилган.\nУшбу ҳужжатнинг 46-бандига асосан, кичик тадбиркорлик субъектлари томонидан фақат бухгалтерия баланси (1-сон шакл) ва молиявий натижалар тўғрисидаги ҳисоботлардан (2-сон шакл) иборат бўлган йиллик молиявий ҳисобот тақдим этилади.\nКичик корхоналар тоифасига мансуб хўжалик юритувчи субъектлар чораклик ва йиллик молиявий ҳисоботларни қуйидаги муддатларда тақдим этадилар:\n– чораклик молиявий ҳисоботларни ҳисобот даври тугагандан кейинги ойнинг 25-кунига қадар;\n– йиллик молиявий ҳисоботларни ҳисобот йилидан кейинги йилнинг 15 февралидан кечиктирмай.\nКичик корхоналар ва микрофирмалар фақат йиллик молиявий ҳисоботни ҳисобот йилидан кейинги йилнинг 15 февралидан кечиктирмай тақдим этадилар (АВ томонидан 3.07.2000 йилда 942-сон билан рўйхатдан ўтказилган Чораклик ва йиллик молиявий ҳисоботларни тақдим этиш муддатлари тўғрисидаги низомнинг 4-банди).


“Муҳаббат тафти”: Арнав жиноятчилар чангалида қолди... - Darakchi\n“Муҳаббат тафти”: Арнав жиноятчилар чангалида қолди...\nСУҒДИЁНА 13.04.2016, 15:03\nТелеасар қаҳрамонларини қандай саргузаштлар кутмоқда? Сиз севиб томоша қилаётган сериалнинг воқеалар ривожи билан таништиришда давом этамиз.\nСаҳифа якунида эса «Муҳаббат тафти» да суратга тушган актёр-актрисалар билан кичик сўровномамиз бор. Ўтказиб юборманг!\n• Кхуши Шьямни кузатувга олган. Пистирмада турганида беҳосдан тойиб кетиб, йиқилган Кхушини Шьямнинг шериклари пайқаб қолишади. Салдан кейин у Арнавга тегишли дориларни жўнатма орқали қабул қилади. Далилий ашёларни олиб Кхуши дорихонага йўл олади.\n• Мадхуматиникига кетаётган Кхуши Арнавни ўғирлашда гумон қилаётган кишилардан бирини учратиб қолиб, унинг ортидан тушади. Жиноятчи Кхушини асир олиб, хонага қулфлаб қўяди. Арнав, Кхушини ҳам ўғирлашганига гумон қилади. Акаш Пайял билан учрашувини унутади.\n• Жиноятчилар Кхушига озор етказишмоқчи бўлишганида Арнав пайдо бўлади. Муштлашувдан сўнг Арнав ва Кхуши қочишга муваффақ бўлишади. Акаш Пайялдан узр сўраб, биргаликда ҳамкорлик учрашувига боришни таклиф этади.\n• Арнав ва Кхуши кичик кулбага яширинишади. Шу лаҳзада Арнавнинг ҳиссиётлари оловланиб, Кхушинга капалак совға қилади. Жиноятчилар иккисининг изига тушади. Арнав Кхушининг бошига мушт туширгач, у ҳушидан кетади. Устини беркитиб, ўзи жиноятчиларга таслим бўлади.\n• Манорама Кхушининг ғойиб бўлганидан хабар топади. Жиноятчилар қўнғироқ қилиб, пўписа қилишади. Манорама Кхушига ёрдам беришга ваъда беради.\n• Кхуши жиноятчиларнинг манзилини аниқлайди. Манзил томон йўл олганларида Манорама иккисини кузатишаётганини сезиб қолади.\n• Кхуши ва Манорама жиноятчилардан бирининг кўзига қалампир кукунини сепиб, ташқарига қочади. Тахмин қилинган манзилда Арнав беркитилган уй ҳақида маълумотга дуч келишади. Бироқ уларнинг иши Арнавнинг қочиш ҳақидаги режаларини чипакка чиқаришини билишармикан?\n• Шьямга ташлангани учун жиноятчилар Арнавни дўппослашади. Шьямнинг жиноятга аралашганидан Арнав бехабар. Арнавнинг дуои жонини қилаётган Кхушинга, Нани, Анжали ва Пайял далда беришга ҳаракат қилишади.\n• Кхуши, Шьямнинг ботинкасида қон юқини кўриб қолади. Ўзига билдирмай, қондан намуна олиб, таҳлилга юборади. Текширув хулосасига кўра қон намунаси Арнавнинг қон гуруҳи билан бир хил экани тасдиқланади. Кхуши Нанд Кишорега Арнавнинг ўғирлангани ҳақида сўзлаб беради. Бироқ Шьям жиноятчи эканини яширади.\n• Анжалига сайёҳлик агентлигидан қўнғироқ қилиб, Шьямнинг саёҳатга чиқиш режаси билан таништиришади. Кхуши, Шьямнинг дипломатини топиб олади. Ичида эса калитлар ...\n• Дипломат ичида Арнавнинг қўниш чиптаси топилади. Кхуши, Шьямни чалғитгунига қадар Нанд Кишор дипломатни жойига қайтаради. Кхуши, Анжалидан катта миқдорда пул сўрайди. Бу ҳолат, Шьямнинг назаридан четда қолмайди.\n• Арнавнинг мол-мулкини сақлаб қолиш учун Кхуши ҳужжатга ўзгартириш киритмоқчи бўлади. Аммо Шьям бунга тўсқинлик қилади. Жиноятчилардан бирининг уяли телефонини топиб олган Арнав, Кхушинга сим қоқади. Кхуши жон ҳолатда ҳақиқий жиноятчи Шьям дейди. Бироқ Арнав уни эшитмайди.\n• Шьям ва Кхушининг бирга кетганидан Анжалининг жаҳли чиққан. Шьямнинг ишончини қозониш учун Кхуши ва Нанд Кишоре режа тузишди.\n• Арнав ва Кхуши соғинч азобида... Нанд Кишоре ва Кхуши, Шьямнинг ортидан пойлоқчилик қилишади.\nFreeform канали ва Marvel Television “Янги жангчилар” сериалидаги бош қаҳрамон роли ижрочиларини топди, деб ёзади “Anons.uz”. Янги сериалда бош қаҳрамонни асли ўзбекистонлик бўлган 30 ёшли...\n“MY5” телеканалида “Уй бекаси” сериалининг янги мавсуми намойиш этилади\n“Mening Yurtim” телеканали ижодкорлари янги мавсумни янги лойиҳа ва телешоулар билан бошлашди ва янги сериаллар ҳақида ҳам унутиб қўйишгани йўқ. Тез кунларда канал ижодкорлари ўз...\nМашҳур сериал юлдузлари кимлар билан турмуш қурган?\nОлтин сочли, “Муҳташам юз йил” сериалининг юлдузи Марьям Узерли айни кунларда туғилган кунини нишонлади, деб хабар берди “Lady.mail.ru” нашри. Турк сериаллари мухлислари учун машҳур турк...


12 миллион сўмлик заргарлик буюмларини ноқонуний равишда олиб кирмоқчи бўлган аёл фош этилди\n17:35 / 31.03.2017\nТошкент вилояти божхона бошқармаси “Ғишткўприк” божхона комплекси ходимлари ана шундай шахслардан бири, қўшни давлатдан кириб келган фуқаро К.Қодирқулованинг қинғир қилмишларини фош қилишди, деб хабар бермоқда Тошкент вилояти божхона бошқармаси ахборот хизмати\nУнга тегишли қўл юклари назорат-рентген аппрати орқали кўздан кечирилганда, экрандаги тасвирларнинг шубҳали тус олиши божхоначиларни ушбу юкларни янада синчковлик билан кўздан кечиришга ундади.\nНатижада, ушбу аёл томонидан божхоначиларнинг кўзини шамғалат қилиш мақсадида қўл юклари ичиидаги тўқиш учун мўлжалланган ип калавалардан бирининг орасига 3000 АҚШ доллари миқдоридаги нақд хорижий валюта устомонлик билан яширилганлиги аниқланди.\nКалавалардан яна бирининг орасига эса 92 гр.дан ортиқ тилла тақинчоқлар яширилган экан. Ноқонуний равишда олиб ўтишга уринилган мазкур 49 дона заргарлик буюмларининг умумий қиймати дастлабки маълумотларга кўра салкам 12 млн. сўмни ташкил қилмоқда.\nҚонунбузар аёл шу билан кифояланмаган. Ушбу аёл божхона ходимларининг оғзаки сўрови пайтида ва йўловчи божхона декларациясида маълум қилмасдан туриб, автотранспорт воситалари учун мўлжалланган 3 дона антирадар, 2 дона уяли алоқа воситаси ва 1 дона DVD плейерини ҳам ноқонуний равишда олиб киришга уринган экан.\nШу тариқа фуқаро К.Қодирқулованинг қиймати тахминан 25 млн. сўмдан ортиқ бўлган товар-моддий бойликларни ноқонуний равишда олиб кириш режаси чиппакка чиқарилди.


Жаҳон 22:58 / 14.10.2021 3215\nБМТ Бош ассамблеяси 14 октябрда 18 та давлатни БМТнинг инсон ҳуқуқлари бўйича кенгашига аъзоликка 3 йиллик муддатга сайлади. Ушбу давлатлар орасида АҚШ ҳам бўлган.\nКенгашга номзод барча давлатлар: АҚШ, Камерун, Эритрея, Гамбия, Бенин, Сомали, Қатар, БАА, Қозоғистон, Ҳиндистон, Малайзия, Аргентина, Парагвай, Гондурас, Люксембург, Финляндия, Литва ва Черногория унга сайланган.\nҲаммаси бўлиб кенгашга 47 та давлат кириб, улардан учдан бир қисми ҳар йил қайта сайланади.\nАҚШга 168 та давлат овоз берган. “Биз кенгашнинг инсон ҳуқуқларини ҳимоя қилиш ва илгари суриш ишида тўлиқ ҳажмда иштирок этамиз. Бизнинг мақсадлар аниқ – инсон ҳуқуқлари ҳимоячиларини қўллаб-қувватлаш ва бу ҳуқуқларни бузувчилар ҳамда уларни суиистеъмол қилувчиларга қарши курашишдир”, деб таъкидлаб ўтган АҚШнинг БМТдаги доимий вакили Линда Томас-Гринфилд.\nАҚШ инсон ҳуқуқлари бўйича кенгашга тўлақонли аъзо сифатида 2009 йилда қўшилган. 2018 йил июнда АҚШнинг ўшандаги президенти Дональд Трамп мамлакатнинг кенгаш таркибидан чиққанини маълум қилган. Бироқ амалдаги президент Жо Байден 2021 йил январда ўз лавозимини бажаришга киришгач, АҚШ кенгашга қайтишини эълон қилган. Ташкилот қоидаларига кўра, кенгашга сайловлар ва унинг таркибининг янгиланиши анъанага кўра фақат октябрда бўлиб ўтади.


Ўзбекистон боғчаларида рус тили “иккинчи она тили” бўладими? — Sof.uz\nЖАҲОН 160,972,751 139,709,567 3,342,343\nЎзбекистон боғчаларида рус тили “иккинчи она тили” бўладими?\n15.10 11:07 149 Ўзбекистон\nИнтернет тармоғида Ўзбекистон МТТларида рус тилининг “иккинчи она тили” сифатида ўрганилишига оид хабарлар тарқалмоқда. Ушбу хабарлар нотўғри талқинда эканлиги ва ҳақиқатдан йироқлиги ҳақида Мактабгача таълим вазирлиги ахборот хизмати қуйидагиларни маълум қилди:\n- МТТлардаги таълим-тарбия жараёнида иккинчи тил ўрганилиши кўзда тутилган (тил билувчи ўқитувчининг борлиги инобатга олинган ҳолда). Ушбу иккинчи тил исталган тил, хусусан, рус тили ҳам бўлиши мумкин;\n- ота-оналар истаги билан болалар таълим рус тилида олиб борилувчи ва рус тилида сўзлашувчи гуруҳларга ўтказилиши мумкин;\n- таълим ўзбек тилида олиб борилувчи гуруҳларда, шунингдек, енгил, базавий кўринишда рус тилини ўрганиш, рус тилида сўзлашувчи гуруҳларда эса давлат тилини ўрганиш кўзда тутилган.Тил билувчи ўқитувчилар бўлса – инглиз, немис, корейс ва бошқа тиллар ҳам ўргатилиши мумкин.\nАйни дамда МТТларда иккинчи тилни ўргатишни йўлга қўйишда ҳал қилиниши муҳим бўлиб турган масалалардан бири - болаларни иккинчи тилга ўргатувчи мутахассисларни тайёрлашдир. Айнан шу боис, Мактабгача таълим вазирлиги томонидан кадрлар тайёрлаш йўналишида тинимсиз иш олиб борилмоқда. Шу жумладан, таълимни рус ва инглиз тилларида олиб бора оладиган мутахассислар Тошкентдаги Пучон Университетининг филиали ҳамда очилиши 2021 йилда кутилаётган А.И. Герцен номидаги Россия педагогика университетининг филиалида тайёрланиши кўзда тутилган;\n- Ўзбекистон мактабгача таълим соҳасига “иккинчи она тили” деган иборанинг қиритилиши ва унинг қўлланилиши режалаштирилмаган.\n11.05 23:25 1441\nКеча, 18:28 142 Жаҳон


Муслима кундалиги - Скачать бесплатно для Android\nПриложения для Android » Стиль жизни » Муслима кундалиги\nСкачать Муслима кундалиги бесплатно для Android\nАссаламу алайкум ва роҳматуллоҳи ва баракотуҳу! Муҳтарам опа сингиллар ушбу дастур сизга нафақат кундалик ишларингизни тартиблашда, балки намоз вақтларини аниқлаштиришда ҳам кўмакчи бир тақвимдир. Оддий тақвимлардан фарқли ўлароқ унда зуҳо ва таҳажжуд намозлари вақти ҳам берилган. Зеро бу икки намознинг ҳам улуғлиги ва фазилатли эканлиги ҳадисларда таъкидланган. Эслатиб ўтамиз: намоз вақтлари шаҳардан шаҳарга фарқ қилади. Шунинг учун дастурнинг “Созлаш” саҳифасида жойингизни аниқланг.\nҲар бир кун санаси берилар экан, ўша кунда рўза тутиш фарз, суннат ёки аксинча ман этилганлиги қайд қилинган. Шунингдек байрамларимиз ва алоҳида аҳамиятли кунлар ҳам эсдан чиқмаган. Ўша кунга тегишли ҳадислар ва маълумотлар келтирилган. Улар Шайх Муҳаммад Содиқ Муҳаммад Юсуфнинг “Ҳадис ва ҳаёт” силсиласидан олинган. Кундалик ҳар кунги ишларингизни соатлар бўйича тартиблашингиз учун қулай бир ҳолда тузилди. “Кун тартиби” саҳифасида муҳим ишларингизни унутмаслигингиз учун эсламталар қўшишингиз мумкин.\n“Харид зарурати” саҳифаси аёлларимиз учун жуда долзарб. Чунки биз ҳамиша ниманидир харид қилишимиз керак бўладию, баъзан рўйхатдан бирор нарса унутилади. Умид қиламизки, энди камчиликларга йўл қўйилмайди. Шунингдек айни қўлланмада сиз ҳар куни янги таомлар рецептларини ҳам топасиз. Таомларга керакли масаллиқлар юртимизда мавжудлигига аҳамият берилди ва фаслга мослаб танланди. Ҳар бир таомнинг рецептини батафсил ўрганишни истасангиз ва фотоларни кўрмоқчи бўлсангиз www.muslimaat.uz сайтига мурожаат қилинг.\nЯна сиз учун керакли деб ҳисоблаб тавсия этганимиз: фарзанд тарбияси рукнидир. Ҳар бир она ўз фарзандининг тарбияли бўлмоғини орзу қилади. Шундай экан, айни борада болалар психологлари, жаҳондаги машҳур педиатрлар тавсиялари, қолверса миллий диний анъаналаримиздан келиб чиққан ҳолда ушбу маслаҳатларни жамлашга уриндик. Аёллар учун ўта муҳим бўлган мавзу бу гўзаллик. Сир эмаски оилаларимизнинг мустаҳкамлиги баъзан аёлларимизнинг ўзларига нисбатан аҳамиятлари бўлишларига, ташқи кўринишларига боғлиқ бўлиб қолади. Айни мақсадни кўзлаб, уй шароитида яхшилашимиз мумкин бўлган жиҳатлар эътиборга олинган ҳолда, керакли маслаҳат ва тавсияларни “Гўзаллик” саҳифасида топасиз.\n“Календар” саҳифасида ойлик календарни милодий ҳамда хижрий саналар кўринишида тақдим қилдик. Бу календар янги ой чиқиш кунини билишда ҳамда аёлларна хос ҳолатларни белгилаб боришда қўл келади. Дастурда қўшимча ўлароқ ҳозирги кунда махсулотларда учрайдиган зарарли элементлар (E-моддалар) ва кир ювишда кийимларда эҳтиёт белгиларнинг изоҳларини топасиз. Азиз Муслима опа сингиллар! Қўлингиздаги ушбу кундалик сизу бизга икки дунёда манфаатли бўлишини сўраймиз. Агар саҳву хатолар учраса, узр сўраймиз. Мақул келган жиҳатлари учун эса дуоларингиздан умидвормиз!\nОтзывы о Муслима кундалиги\nУзбек Корейс Сузлашгичи


Президент вакили: Telegram WhatsAppга қараганда хавфсизроқ » Ўзбекистон янгиликлари – Zamin.uz\n18 сентябрь 2019, 08:18\nАлоқа хавфсизлиги нуқтаи назаридан Telegramда фойдаланиладиган дастурий таъминот WhatsApp коммуникацияларидан кўра хавфсизроқ. Бу ҳақда РИА Новостига Россия Президенти Владимир Путиннинг рақамли ва технологик ривожланиш бўйича махсус вакили Дмитрий Песков маълум қилди.\n«Албатта, WhatsApp ва Telegramдан фойдаланишни танлашда алоқа хавфсизлиги нуқтаи назаридан Telegeram мақбул вариант», деди жаноб Песков. Унинг ўзи иккала мессенжердан ҳам фойдаланади.\nШу билан бирга, Россия Федерацияси Президентининг Махсус вакили мутлақо хавфсиз алоқа воситалари мавжуд эмаслигини айтди. «Биз квант мессенжерини яратмагунимизча, хавфсиз воситалар йўқ», деди жаноб Песков.\nРоссия ҳукумати амалдорлари учун квант технологияларига асосланган бундай мессенжерларни яратиш масаласи муҳокама қилинаяптими деган саволга махсус вакил: "Агар биз бунинг реал имкониятини топа олсак, албатта, биз буни амалга оширамиз. Аммо ҳозирча бу жуда узун бир ҳикоя» деди.\nРақамли ва технологик ривожланиш бўйича махсус вакилнинг ушбу баёноти 16 cентябрь кунги МХАнинг собиқ агенти Сноуденнинг WhatsApp ва Telegramнинг хавсизлиги борасидаги шубҳалари фонида тарқалди. Эслатиб ўтамиз, расмий Москва Telegram мессенжерини блоклаган эди.\nЯнгиликлар » Технология » Президент вакили: Telegram WhatsAppга қараганда хавфсизроқ\n11:53 Дмитрий Песков Путин нима учун смартфон тутмаслигини айтди\n19:33 Песков Путиннинг Ўзбекистонга тайёрланаётган ташрифи ҳақида гапирди\n11:27 Песков Путиннинг «Газпром»даги қариндоши ҳақида айтиб берди


Эктор Купер чақирган легионерлар терма жамоага қачон келишади? / CHAMPIONAT.asia\n23:10Месси яна бир рекорд ўрнатди 2 22:54Туғилган кунда бўйинбоғ совға қилишга мажбур бўлган "Пахтакор"нинг "Спартак"ка қарши ўйини ҳақида 2 22:30АПЛ. "Лестер" – "Манчестер Сити" (онлайн ҳисоб) 15 22:30Назорат баҳси. ЦСКА Сигурдссоннинг хет-триги эвазига “Уфа”дан устун келди. Урунов 76 дақиқада ўйнади 13 22:26Карло Анчелотти: "Эриксен Пирлога ўхшайди" 2 22:10АПЛ. 27-турдан ўрин олган 4та ўйин якунланди (+жадвал) 10 22:00Ла Лига. Мессининг покери “Барса”га йирик ғалаба келтирди ва каталонияликлар 1-ўринга кўтарилди 113 21:48Муборакда "воҳа дерби"си бўлади 0 21:40АПЛ. “Лестер” ва “Ман Сити”нинг асосий таркиби билан танишинг 12 21:38Москвада Гейнрихга тезкор алоқага чиққан "Тезкор студия"да "Спартак" — "Пахтакор" учрашуви муҳокамаси 9 21:35Бундеслига. “Боруссия Д” ғалаба қозониб, 2-ўринга кўтарилди, Холанд эса яна гол урди ва бошқа натижалар (+жадвал) 5 21:20"Динамо" навбатдаги назорат баҳсини "Шердор"га қарши ўтказади 0 21:10А Серия. СПАЛ – “Ювентус” баҳсининг бошланғич таркиблари маълум, Де Лигт захирада қолдирилди 9 19:46“Пахтакор” йирик ҳисобда “Спартак”ка енгилган "Откритие Арена"даги ўйиндан тайёрланган эксклюзив ФОТОГАЛEРEЯ 20 19:25АПЛ. Лэмпард 2-даврада ҳам Моуриньюдан устун келди 18\nЭктор Купер чақирган легионерлар терма жамоага қачон келишади?\nТеглар : Одил АҳмедовЭлдор ШомуродовИкром АлибоевЖЧ-2022 саралашЭктор Купер\nЎзбекистон терма жамоаси 5 сентябрь куни ЖЧ-2022 саралаши доирасида Фаластин билан ўйнайди.\nКеча терма жамоамиз бош мураббийи Эктор Купер мазкур ўйинга чақирилган футболчилар рўйхатини эълон қилди. Ушбу рўйхатдан 5 нафар легионер ўрин олди.\nТерма жамоа 28 август куни Тошкентда йиғин бошлаб, 3 сентябрь куни Фаластинга Исроил орқали учиб кетишади. 2019 йилнинг 2-10 сентябрь кунлари расман ФИФА кунлари деб қайд этиб қўйилган. Хўш, чет элда ўйнаётган футболчилар ўз клублари сафида қачон ўйин ўтказишадию, қачон Тошкентга етиб келишади? Мана шу саволга жавоб беришга ҳаракат қиламиз.\nСанжар Шоаҳмедов узоқ танаффусдан сўнг яна терма жамоадан чақирув олди. Ҳамюртимиз Малайзияда "Теренггану" сафида ўзининг тўпурарлик салоҳиятини намойиш этиб келмоқда. Шу боис бўлса керак Эктор Купер Шоаҳмедовни синаб кўришга қарор қилди. Айни пайтда Малайзияда чемпионат якунига етиб бўлган ва кубок баҳслари давом этмоқда. "Теренггану" бугун, 23 август куни "Негери Сембилан" билан куч синашади. Шоаҳмедов мана шу ўйинни ўтказиб бемалол Тошкентга келаверса бўлади, чунки клубнинг навбатдаги баҳси 13 сентябрь кунига белгиланган.\nЎзбекистон терма жамоаси сардори Одил Аҳмедов Шоаҳмедовдан кейин юртимизга учиб келади. 27 август куни "Шанхай СИПГ" Осиё чемпионлар лигаси чорак финали дастлабки учрашуви доирасида Япониянинг "Урава Ред Даймондс" клубини қабул қилади. Мана шу муҳим баҳсдан сўнг Аҳмедов Тошкентга етиб келади.\nТерма жамоамизнинг етакчисига айланиб улгурган Элдор Шомуродов терма жамоага келишдан аввал яна иккита ўйинда майдонга тушади. "Ростов" Россия премьер-лигаси доирасида 25 август куни "Рубин" билан ўйнайди. 31 августда эса "Локомотив"га қарши майдонга тушади. Шу боис Шомуродов фақатгина сентябрь ойи бошидагина Тошкентга учиб келади холос.\nБу йиғинга энг сўнгги бўлиб Япония ва Жанубий Кореяда фаолият олиб бораётган легионерларимиз етиб келишади. Япония биринчи дивизионида иштирок этувчи "Ренофа Ямагучи" клуби эртага, 24 август куни "Варен Нагасаки" билан тўқнаш келади. 1 сентябрь куни Достон Турсунов жамоаси "Фаджано Окаяма" билан куч синашади. Шундан кейингина Турсунов юртимизга учиб келади.\nИкром Алибоев ўйнётган "Сеул" клуби 25 августда "Жежу Юнайтед" билан, куз фаслининг илк кунида "Чонбук Моторс" билан куч синашади ва шундан сўнг Ўзбекистонга қараб учади.\nКутилмаган трансфер. РПЛда сўнгги ўринда бораётган "Сочи" ўз таркибига жаҳон чемпионини қўшиб олди 12


Эмлаш жараёни нега кечикишига изоҳ берилди\nЎзбекистонда аҳолини оммавий эмлаш 1 апрелдан бошланиши маълум қилинди. Коронавирусга қарши курашиш штаби аъзоси Нурмат Отабеков эмлаш жараёнининг кечикиши билан боғлиқ сабабларга ойдинлик киритди.\nЎзбекистонда аҳолини коронавирусга қарши вакцина билан эмлаш жараёни март ойида бошланиши ҳақида хабарлар берилган эди. 17 март куни 660 минг доза миқдорида AstraZeneca вакцинаси олиб келинган бўлса-да, вакцинация ишлари 1 апрелдан бошланиши айтилмоқда.\nКоронавирусга қарши курашиш штаби аъзоси Нурмат Отабековнинг маълум қилишича, келтирилган вакциналар 20 мартга қадар вилоятлардаги эмлаш пунктларига етказилган. Улар Тошкент шаҳри, Қорақалпоғистон Республикаси ва барча вилоятлардаги махсус омборхоналарда совуқлик занжирига амал қилинган ҳолда сақланмоқда.\n«Эмлашнинг нега шу кунларда бошланмаганига тўхталсак, маълумки, 20-21-22 март кунлари Наврўз байрами муносабати билан республика аҳолиси учун дам олиш кунлари эълон қилинди. Шу жумладан, тиббиёт ходимлари ҳам шу кунларда дам олишди.\nЭмлашни вилоят марказлари ва катта шаҳарлардан бошлашга қарор қилганмиз. Чунки вакциналаримиз ҳали етарли миқдорда эмас. 660 минг доза билан бор-йўғи 330 минг нафар аҳолини эмлаш мумкин.\nБалки бу 1 апрелмас, 5 апрелдан бошланиши ҳам мумкин. Лекин бу кечикиш вакциналар сифати ёки тиббиёт ходимлари тайёргарлиги билан боғлиқ эмас. Бу билан боғлиқ муаммо йўқ. Вакциналарни олиб келиш, сақлаш, эмлаш ишларига уч ойдан бери тайёргарлик кўряпмиз. Ҳаттоки бу жараёнда ҳосил бўладиган тиббий чиқиндиларни ўрнатилган тартибда йўқ қилиш бўйича ҳам алоҳида кўрсатмалар берилган», деди у.\nЎзбекистонда биринчи навбатда эмланадиган аҳоли рўйхатини электрон тарзда шакллантириш ишлари бошлангани маълум қилинган эди. Штаб аъзосининг хабар беришича, айни пайтда бу ишлар якунланмоқда. Булар ҳавф ости гуруҳига кирувчи: 65 ёшдан ошган аҳоли вакиллари, тиббиёт ходимлари, сурункали касалликка чалинганлар, мактабгача таълим ва таълим муассасаси ходимлари, ҳуқуқни ҳимоя қилиш органлари ходимлари, оммавий ахборот воситалари ходимлари, хорижда таҳсил олаётган талабалар ва меҳнат мигрантлари ҳисобланади. Уларнинг умумий сони 4 миллиондан ошади.\n«Эмлаш жараёнида исрофгарчиликка йўл қўймаслик, вакциналарни увол қилмаслик, уларнинг қолиб кетишига йўл қўймаслик учун жудаям уюшган ҳолда амалга ошириш зарур. Шунинг учун барча ишларни тўлиқ кўздан кечириш, барчасини қайта текшириш муддат талаб қилади. Аммо албатта яқин кунларда эмлаш ишлари амалга оширилади. Аввало хавф ости гуруҳига кирувчилар, кейин кенг жамоатчилик вакиллари эмланади. Бунинг учун тўлиқ алгоритм ишлаб чиқилган ва шу асосда ишлар амалга оширилади», деди Н.Отабеков.\nКиритилди: 17:00 24.03.2021. Ўқилди: 1354 марта. Фикрлар сони: 0 та.\nОмбудсманнинг Қорақалпоғистондаги вакили ёрдамида фуқа...


05 июн 2020, Тошкент вақти: 07:36\nФарғона вилоятидаги тирбанд кўча. Иллюстратив расм.\n26 сентябрда риштонлик 52 яшар Гавҳар Раҳимовани хизмат машинасида уриб ўлдирган Фарғона вилоят ИИБ ходими, профилактика инспектори А.Э. ўз вазифасида қолмоқда, унинг устидан жиноят иши очилган, лекин эҳтиëт чораси сифатида қамоқ кўзда тутилмаган.\nИИБ зобитининг Озодликка айтишича, А.Э. Гавҳар Раҳимовани ИИБ ички хавфсизлик хизмати спиртли ичимлик ичган ходимларни аниқлаш мақсадида ўтказган рейд давомида, қўлга тушиб қолишдан қочаётган пайтда, уриб юборган.\nМарҳумнинг яқинлари айбдор жазоланмагани ва жабрланувчи сифатида компенсация олмаганидан норозилик билдирмоқда.\nФарғона вилоят прокуратураси вакили Озодликка “26 сентябрь куни Фарғона шаҳар Сохибқирон Темур кўчасида ИИБ профилактика инспектори катта лейтенант А.Э. бошқарувидаги “Матиз” хизмат машинаси иштирокида ва пиëда Гавҳар Раҳимованинг ўлими билан тугаган ЙТҲ юзасидан жиноят иши” очилганини билдирди.\nПрокуратура мулозимига кўра¸ ИИБ ходими А.Э. Жиноят кодексининг 102-моддасида (Эҳтиётсизлик орқасида одам ўлдириш) кўзда тутилан жиноятни содир этганликда гумонланмоқда.\nФарғона вилоят ИИБнинг Озодлик суҳбатлашган вакилига кўра¸ бу иш юзасидан ИИБ ички хавфсизлик бўлими ходими Шуҳрат Мўминов хизмат текшируви ўтказмоқда.\nФарғона вилоят ИИБнинг майор рутбали зобити, исми сир қолиш шарти билан Озодликка билдиришича¸ устидан жиноят иши очилган А.Э. ўз вазифасида қолмоқда¸ чунки унга қарши эҳтиëт чораси сифатида қамоқ кўзда тутилмаган.\nЖиноят иши ҳужжатлари билан танишлигини айтган ИИБ зобитига кўра¸ вилоят ИИБ бошлиғи мавжуд тартибга зид тарзда Ўзбекистон Ички ишлар вазирлиги ва президент администрациясига махсус хабарнома юбормаган.\nШунингдек, зобит иддаосига кўра¸ ЙТҲ сабабчиси дея кўрилаëтган А.Э қони текширилганда оз миқдорда алкоголли ичимлик истеъмол қилгани юзага чиққан.\nЗобитнинг яна айтишича, 26 сентябрь куни ИИБ ички хавфсизлик бошқармаси хизмат вазифасини ўташ пайтида алкоголли ичимлик истеъмол қилувчи ходимларни аниқлаш учун рейд ўтказган. Шу рейд пайтида "қочаман" деб, йўл четидаги Рахимовани уриб юборган. Айни пайтда бу айбловлар акс этган ҳужжат Озодликда йўқ.\nФарғона вилоят ИИБнинг Озодлик суҳбатлашган вакилига кўра, 26 сентябрь куни ҳақиқатан ҳам ИИБ ички хавфсизлик бошқармаси шахсий таркиб ўртасида рейд ўтказган.\nОзодлик билан суҳбатлашган ва ўзларини Бобур ва Муроджон дея таништирган ИИБ ходимларига кўра, лейтенант А.Э эҳтиëтсизлик боис ўзи истамагaн холда Раҳимованинг ўлимига сабаб бўлган.\nАйни пайтда бу иккала ходим ўз ҳамкасбининг "спиртли ичимлик истеъмол қилмаслиги ва ҳар соҳада берчага ўрнак ИИБ ходими" эканлигини таъкидлашди.\nОзодлик ЙТҲ иштирокчиси дея жиноят иши фигуранти А.Э нинг ўзи билан ҳам гаплашди. Қисқа мулоқот давомида А.Э ўзининг айбдор эмаслигини ва суд бу масалада одил қарор чиқаришидан умидворлигини айтиш билан чекланди.\n26 сентябрь куни риштонлик Гавҳар Раҳимова Фарғона вилоят болалар касалхонасида даволанаëтган қизини кўриш учун Фарғона шахрига боради. Яқинларига кўра¸ Раҳимова йўл четида кетаëтганда катта тезликда келаëтган ИИБ хизмат машинаси уни уриб юборган.\nФарғона вилоят прокуратурасининг Озодлик суҳбатлашган вакилига кўра¸ Рахимова воқеа жойида ўлган ва хизмат машинасини бошқарган ходим хизмат формаси кийимида бўлган.\nИИБ ходими А.Э. Жиноят кодексининг 102-моддасида (Эҳтиётсизлик орқасида одам ўлдириш) кўзда тутилган жиноятни содир этганликда гумонланмоқда. Бу модда бўйича А.Э.нинг жинояти исботланса, у икки йилгача аҳлоқ тузатиш ишлари ёки бир йилдан уч йилгача озодликни чеклаш ёхуд уч йилгача озодликдан маҳрум қилиш билан жазоланиши мумкин.\nГавҳар Раҳимованинг оила аъзолари эса жорий ҳафтада компенсация талаб қилиб вилоят прокуратураси ва ҳокимлигига мурожаат қилишди.\nПрокуратура мулозимига кўра¸ оила аъзоларига компенсация масаласи суд ҳукмига илова қилинадиган хусусий ажрим билан ҳал қилиниши тушунтирилган.


Максим Шацкихнинг голли паси «Арсенал»га ғалаба тақдим этди\n13.08.2012 11:00 | Дунё футболи\nУкраина Премьер-лигасининг 5-тури доирасида ўзбекистонлик футболчилардан Максим Шацких майдонга тушган бўлса, Виталий Денисов заҳира ўриндиғида қолдирилди.\n11 август куни «Днепр» 5-тур доирасида дастлабки 4та учрашувнинг барчасида мағлуб бўлган «Говерла»ни қабул қилиб, 4:1 ҳисобида зафар қучди. Виталий Денисов учрашув қайдномасига киритилган бўлсада, у қадар кучли бўлмаган рақибга қарши майдонга туширилмади.\nЎтган ҳафта Европа лигасини аламли тарзда тарк этган Киевнинг «Арсенал» клуби 5-турни минимал ҳисобдаги ғалаба билан якунлади. Дастлабки 4та турнинг бирортасида ҳам мағлуб бўлмаган Харьковнинг «Металлист» клубига қарши сафарда саф тортган «тўпчилар» Александр Ковпакнинг 12-дақиқада киритган ягона голи эвазига зафар қучишди. Қайд этиш керак, мазкур голга Максим Шацких ассисентлик қилди.\nУкраина Премьер-лигасини 5тадан ўйинда ғалаба қозонган «Шахтёр» ва «Динамо» клублари бошқариб туришибди. Кучли учликни Виталий Денисов ҳаракат қиладиган «Днепр» якунлаган. Кечаги ғалаба Максим Шацких жамоадошларини турнир жадвалида 8-ўринга олиб чиқди.\nУкраина миллий чемпионатида навбатдаги тур ўйинлари 18 август куни бўлиб ўтади. Унда «Арсенал» Киевда «Ильичевец»ни қабул қилса, «Днепр» 5-ўринни эгаллаб турган «Кривбасс» меҳмони бўлади.\nҚайд этиш керак, Максим Шацких ва Виталий Денисов Ўзбекистон миллий терма жамоасининг Иорданияга қарши ўйинига жалб этилмаган.


“Пахта қўйиш” кампанияси\nБундан бир қанча муддат аввал Фарғона вилоятига бош вазир келиши муносабати билан пахта далаларида терилган пахта қайта чаноқларга ёпиштириб чиқилаётгани «Озодлик»да, бир қанча русча сайт ва телевиденияларда овоза бўлди. Хабарга воқеа жойидан олинган расм ҳам илова қилинди-ки, баъзилар айтаётгандек бу уйдирма эмаслиги аён эди. Аммо шунда ҳам кимлардир ишонгиси келмай турибди.\nМен сизларга бундан олти-етти йилча аввал Шаҳрихон туманида бўлган шунга ўхшаш воқеа манзарасини атрофлича чизиб бераман.\nЎшанда ҳам куз пайти, пахта терими авжида эди, президент келиши муносабати билан Андижон-Қўқон йўли бўйидаги бир фермер еридан пахтасини тердирмай кўргазма учун сақлаб туришади. Президентнинг келиши ҳам кечикиб кетади. Пахта етилиб, ўз вақтида терилмагани учун чаноқдан тушиб кета бошлайди (Пахтакорлар билади, ўз вақтида терилмаса пахта чаноқдан тушиб кетади, биз томонларда буни «пахта оқиб кетди» дейишади). Ана шунда теримчи аёлларга «оқиб кетган» пахтани яна қайта чаноққа жойлаб чиқиш буюрилади. Бу бўлган воқеа.\nФермер бечора ҳам шошиб қолганидан дала четига минбарсифат айвон ясатиш учун ўша пайтда йигирма миллион сўм сарфлайди. У айвон ҳозир ҳам Андижон-Қўқон йўлида турибди адашмасам. Тўртта темир устун устига ўрнатилган томдан иборат бостирма. Бир тийинга қиммат, кераксиз жойдаги кераксиз иншоот.\nЎшанда президент келиши муносабати билан ўша атрофдаги эгали-ю, эгасиз дайди итларгача йўқотилган эди (Товба, итдан ҳам шунчалик қўрқадими одам деган?). Яқин атрофдаги қатнов йўллари бир неча кун олдиндан беркитилиб қўйилгани сабаб Андижон марказига борувчи фуқаролар анча азият чекишган эди. Айтсам ишонмайсиз, миршаблар кўчада кира қилиб юрган юк машиналарини ҳам ушлаб машинасини бир неча кунга тортиб олиб қўйишган эди (Товба, юк машинасидан ҳам шунчалик қўрқадими одам деган?).\nШунча қийинчилик, шунча дабдаба, шунча овворагарчиликдан кейин, қайсидир куни президент келиб ўша айвончада беш дақиқа турган ё турмаган, пахта даласига қараб ҳам қўймаган…\nМен билганимни ёздим, хоҳ ишонинг, хоҳ ишонманг, ихтиёр сизда.\ndata-title="“Пахта қўйиш” кампанияси" data-description="Бундан бир қанча муддат аввал Фарғона вилоятига бош вазир келиши муносабати билан пахта далаларида терилган пахта қайта чаноқларга ёпиштириб ..." data-image="https://eltuz.com/wp-content/uploads/2015/10/rasm406.jpg" data-url="https://eltuz.com/kozqarash/715/" data-services="facebook,odnoklassniki,twitter,telegram" data-counter="ig">\nЎзбекистон президенти Мирзиёевнинг товуқларни нега севиши 20 март куни Самарқанд вилоятининг Оқдарё туманига борганида аниқ бўлди. Президент матбуот хизмати ...


Андижон воқеалари ҳақидаги афсоналар қандай тўқилган? - Daryo\n22:31, 19.05.2017 58351\nАндижон воқеалари ҳақидаги афсоналар қандай тўқилган?\nМустақил сиёсатшунос Эркин Илҳомов 2005 йил 13 майдаги Андижон воқеалари ҳақида ўз мулоҳазаларини баён этди.\n«Ҳар баҳорда шу бўлар такрор» деганларидек, май ойи кириб келиши билан турли оммавий ахборот воситаларида 2005 йилги Андижон воқеалари ҳақида туркум мақолалар урчийди. Ушбу материаллар муаллифлари, йиллар ўтса-да, бир хил мазмундаги гап-сўзларни чайнайверади. Улар ўн икки йилдан бери Андижондаги фожиали кунлар ҳақида бир томонлама баҳо беришдан нарига ўта олишмаяпти.\nБаъзи оммавий ахборот воситалари «тинч намойишчилар ўққа тутилди» дея ўз ҳомийлари, яъни халқаро ноҳукумат ташкилотлар томонидан уқтирилган гапларни такрорлашга мажбур бўлмоқда. «Пулини тўлаган қўшиққа буюртма беради», деб бежизга айтишмайди. Эътиборли жиҳати, бунда аниқ далиллар, ишончли фактлар асосида эмас, балки ўз ақли ёки онги доирасида, яъни ўз билганича хулоса чиқаришга уринишади.\n2016 йилнинг октябрида Ж. Хопкинс университети ҳузуридаги Марказий Осиё ва Кавказ институтида бўлиб ўтган «Андижон [воқеалари]га янгича назар» деб номланган семинарда қилинган маърузалар бундай мужмал гап-сўзларнинг бутунлай тескарисини кўрсатди. Марказий Осиё ва Кавказ институти директори Фредерик Старр, мазкур институтнинг етакчи илмий ходими Ж. Дейли ҳамда Пентагон вакили, 2005 йилда АҚШнинг Тошкентдаги элчихонаси ходими бўлиб ишлаган Ж. Хартман мазкур семинар ташкилотчилари бўлишди.\nФ. Старр семинарни очар экан, Андижонда ўша кунлардаги «вазиятни баҳолашда тўғри ёндашиш зарурлиги»ни таъкидлади. Унинг фикрича, ўшанда «шаҳардаги вазият экстремистик кучлар мамлакатда ҳокимиятни қўлга олиш учун уринганининг барча белгилари борлигини кўрсатди».\nЖ. Хартманнинг қайд этишича, бугун ҳеч қандай шубҳа йўқки, ўшанда жангарилар маҳаллий давлат ҳокимияти органлари ва жазони ижро этиш идораларига ҳужум қилиш орқали давлат тўнтаришини амалга оширишга уринган. Экстремистларнинг олдиндан ўйланган ҳаракати туфайли қурбонлар сони кўп бўлди. Ҳукумат кучлари ва жангарилар ўртасидаги тўқнашувда икки томондан 200 га яқин киши ҳалок бўлган.\nЖ. Хартман яна шуни алоҳида қайд этдики, ўша куни Американинг бирор-бир йирик газетаси ёки телеканали Тошкентда ўз мухбирига эга эмас эди. Бу атрофда фақатгина Москвада америкалик мухбир бор эди. Америка оммавий ахборот воситаларининг Россиядаги ходимлари эса ўзбек тилини умуман билмас, Ўзбекистон ҳақида ахборотга эга эмас эди. Шунинг учун улар фақатгина халқаро ташкилотларнинг маърузаларига асосланиб иш тутишга мажбур бўлишган.\nАмерикалик дипломатнинг фикрича, Ғарб оммавий ахборот воситалари ўртасидаги носоғлом рақобат бунга сабаб бўлди. Чунки улар «янгиликлар пойгаси»да ишончли ахборотни эмас, балки «қайноқ ахборот»ни беришга киришиб кетган эди.\nЖ. Дейлининг таъкидлашича, ўша кундаги воқеа ҳақида бевосита гувоҳлар, уни ўз кўзи билан кўрганлар ёзишмади. Натижада қурбонлар сони тасаввурга сиғмас даражада ўсди, шунчаки бўрттириб кўрсатилди. Ғарб оммавий ахборот воситалари ва ноҳукумат ташкилотлари томонидан тўқиб чиқарилган «Андижон картинаси»га мантиқан тўғри келмайдиган далилларга кўз юмилди. Ҳар куни ушбу шаҳарда аслида нима бўлганини тушуниш мураккаблашиб борди. Ҳақиқат эса сиёсий мақсад ортига яширинган экан.\nШу билан бирга, Ж. Дейли маълум қилишича, Ўзбекистон ҳукумати жангарилар шаҳарда тартибсизлик, алғов-далғовни юзага келтириш мақсадида зўравонликка қўл урганини алоҳида таъкидлаган. Экстремистлар қўлида қурол-яроғ, асирлар борлиги, ҳар жойда снайперлар, «Молотов коктейли» билан қуролланган шахслар жойлаштирилгани, террористларнинг инқирозни тинч йўл билан ҳал қилиш бўйича ҳокимият билан музокараларга кескин қарши бўлгани далил сифатида келтирилган.\nАмерикалик экспертнинг фикрича, ғарб мамлакатлари оммавий ахборот воситалари ва ноҳукумат ташкилотларининг Андижон воқеалари бўйича тусмоллари, яъни тўқима афсоналари Ўзбекистон томонидан ишончли далиллар асосида рад этилган. 2006 йилда воқеа жойидан олинган видеотасвирлар ғарб мамлакатларигача етиб борди. Уларда Ўзбекистон ҳукуматининг хулосалари амалда ўз тасдиғини топди. Аммо ғарб жамоатчилиги онгида ўша воқеалар бўйича стереотип қарашлар аллақачон шаклланиб бўлган эди. Ғарб ноҳукумат ташкилотлари ўз айбини тан олмасдан, хатоларини иложи борича яширишга ҳаракат қилишди. Оқибатда «видеодалиллар»га ё эътибор қаратилмади, ё «ўзбек ҳукуматининг ташвиқот материали» деб бонг урилди.\nАндижон фожеасидаги энг муҳим жиҳат шундаки, ушбу воқеалар ёш дунёвий мамлакатимиз учун оғир синов бўлди. Дунё жамоатчилиги эса ғарб оммавий ахборот воситалари ва халқаро ноҳукумат ташкилотлари томонидан «тўқилган афсоналар» таъсирига тушиб қолди. Агар Ғарб экстремизм ва терроризмга қарши ҳақиқатан ҳам курашмоқчи бўлса, охирги пайтларда Европанинг катта-кичик шаҳарларини қамраб олаётган террористик ҳужумларни инобатга олган ҳолда Андижон воқеаларидан сабоқ чиқариши, тўғри хулоса қилиши лозим.\n07:17, 25.09.2021 148387\n08:10, 23.09.2021 106152\n20:55, 23.09.2021 101972\n17:54 Бугун 99\n17:39 Бугун 663\n17:23 Бугун 4088\n17:10 Бугун 5042\n10:37, 19.10.2021 61657\n20:15, 18.10.2021 57156\n23:38, 19.10.2021 54316\n22:19, 19.10.2021 50427


Ўзбекистон ва Россия ҳарбий-техник ҳамкорлик келишувини ратификациялаш ёрлиқлари билан алмашишди\n07:32 / 27.05.2017\nЎзбекистон ва Россия ҳарбий-техник ҳамкорлик келишувини ратификациялаш ҳақидаги ёрлиқлар билан алмашишди.\nРоссия мудофаа вазири Сергей Шойгу ва Ўзбекистон мудофаа вазири Қобул Бердиев ёрлиқлар билан Москвада алмашишди. Учрашув давомида Шойгу Россия Ўзбекистон билан ҳарбий ва ҳарбий-техник ҳамкорликни янада ривожлантиришдан манфаатдорлигини таъкидлаб ўтди.\nШойгунинг айтишича, Ўзбекистон ва Россия ратификациялаш ёрлиқлари билан алмашиб, икки давлат қуролли кучлари ўртасидаги алоқани мустаҳкамлаш сари яна бир қадам ташладилар. Унинг фикрича, бу минтақада хавфсизликни таъминлашга хизмат қилади.\nЎзбекистон мудофаа вазири Қобул Бердиев Россия-Ўзбекистон ҳарбий-техник ҳамкорлигининг муваффақиятли эканини таъкидлаб ўтди. У россиялик ҳамкасбини Ўзбекистонга таклиф қилди.\nЭслатиб ўтамиз, Ўзбекистон ва Россия 2016 йил 29 ноябрда Москвада Ҳарбий-техник ҳамкорликни ривожлантириш ҳақидаги келишувни ва 2017 йил учун мудофаа вазирликлари ўртасидаги икки томонлама ҳамкорликнинг режасини имзолашган.\nКелишувлардан мақсад ҳарбий-техник соҳада ўзаро манфаатли ҳамкорликни чуқурлаштириш ҳисобланади.\nКелишувлар доирасида томонлар ҳарбий мақсаддаги маҳсулотларни ўзаро етказиб беришни амалга оширишлари мумкин. Бундай маҳсулотлар сирасига ҳарбий техника, ишлар ва хизматлар, интеллектуал фаолият натижалари ва ҳарбий-техник соҳасидаги ахборотлар киради.\nШунингдек, томонлар ҳарбий техника ва қурол-аслаҳаларни таъмирлаш бўйича ишларни бажармоқчилар ва ҳарбий-техник ёрдам кўрсатмоқчилар.\nЎзбекистон ва Россия ҳарбий мақсаддаги маҳсулотни яратиш, ишлаб чиқариш, таъмирлаш, модернизациялаш ва утиллаштириш бўйича қўшма корхоналар яратишлари мумкин.\nЎзбекистон келишувни март ойида, Россия эса апрелда ратификация қилганди.\nАҚШ телеканали Россиянинг С-500 мажмуалари муваффақиятли синовдан ўтказилганини маълум қилди


Колумбиялик адвокатлар “Коинот гўзали” танловини судга бермоқчи\n14:47 / 22.12.2015\nБир гуруҳ колумбиялик адвокатлар “Коинот гўзали” танловини мамлакат аҳолиси номидан судга бермоқчи. Radio Santa Fe’нинг хабар беришича, даъвони De la Espriella Lawyers Enterprise адвокатлик фирмаси тайёрламоқда.\nИлгари хабар қилинганидек, танлов бошловчиси Стив Харви филиппинлик ғолиба Пия Алонсо Вуртцбахнинг ўрнига адашиб колумбиялик Ариадна Гуттьересни ғолиба деб эълон қилиб юборган эди. Бунинг учун у кечирим ҳам сўраган эди. Гуттьереснинг ҳис-туйғулари акс этган видео эса ижтимоий тармоқларда хитга айланди.


Диний таълим муассасаларида “суперконтракт” масаласи ёхуд мадрасада вирус тарқалмайдими? | Azon.uz - Ахборот-таҳлилий портал\nДиний таълим муассасаларида “суперконтракт” масаласи ёхуд мадрасада вирус тарқалмайдими?\n2160 16:35 18.10.2021\nБарчага маълумки, жорий йилнинг 6 сентябрь санасидан бошлаб юртимизнинг барча олий таълим муассасалари, мактабларда ўқув жараёнлари бошланди.\nШулар қатори юртимиздаги диний таълим муассасаларида ҳам дарсларга анъанавий шаклда старт берилди.\nҲозирги кунда юртимизда 3 та олий ва 10 та ўрта-махсус диний таълим муассасалари фаолият юритмоқда. Ана шу диний таълим муассасаларидаги 2021-2022 ўқув йили учун қабул жараёнлари ҳақида қисқача маълумот бериб ўтмоқчимиз.\nОлий диний исломий таълим муассасалари:\nИмом Бухорий номидаги Тошкент ислом институтида ўқиш истагини билдириб жами 242 нафар абитуриент ҳужжат топширган. Юқори балл тўплаган 50 киши талабаликка тавсия қилинди. Улардан бир нафари “Ягона олимпиада” ғолиби бўлгани учун грант асосида имтиёзли қабул қилинган.\nМир Араб олий мадрасасига жами 114 нафар абитуриент ҳужжат топширган бўлиб, улардан 20 нафари талабаликка тавсия қилинган.\nҲадис илми олий мактабига ҳужжат топширган 68 нафар абитуриентдан 10 нафари талабаликка тавсия қилинди.\nМаълумот ўрнида айтиб ўтиш керакки, олий диний исломий таълим муассасаларига ҳозирда фақат ўрта махсус диний таълим муассасаларини тамомлаган битирувчиларгина қабул қилинади.\nЎрта-махсус ислом билим юртлари:\n“Кўкалдош” ўрта-махсус ислом билим юртига 926 нафар абитуриент ҳужжат топшириб, улардан 30 нафари; “Ҳидоя” ўрта-махсус ислом билим юртига 600 нафар абитуриент ҳужжат топшириб, улардан 30 нафари; Хожа Бухорий ўрта-махсус ислом билим юртига 600 нафар абитуриент ҳужжат топшириб, улардан 30 нафари; Фахриддин ар-Розий ўрта-махсус ислом билим юртига 411 нафар абитуриент ҳужжат топшириб, улардан 30 нафари, Муҳаммад ал-Беруний ўрта-махсус ислом билим юртига 532 нафар абитуриент ҳужжат топшириб, улардан 30 нафари; Имом Термизий ўрта-махсус ислом билим юртига 325 нафар абитуриент ҳужжат топшириб, улардан 20 нафари нафари талабаликка тавсия этилди.\nАёл-қизлар учун ўрта-махсус ислом билим юртларига:\n“Хадичаи Кубро” ўрта-махсус ислом билим юртига 1500 нафарга яқин абитуриент ҳужжат топшириб, улардан 20 нафари; “Жўйбори Калон” ўрта-махсус ислом билим юртига 583 нафар абитуриент ҳужжат топшириб, улардан 20 нафари талабаликка тавсия этилган.\nЎзбекистон Мусулмонлари идорасига бу йил диний ўқув юртларига қабул қилинган талабалар борасида сўровнома юборган эдик. Ўзбекистон Мусулмонлари идораси ўн уч кун деганда жавоб берди. Маълум қилинишича, идора тасарруфидаги олий ва ўрта-махсус таълим муассасаларига бу йил умумий ҳисобда 7885 нафар абитуриент ҳужжат топшириб, улардан 551 нафари талабаликка тавсия қилинган. Шу билан бир қаторда мақсадли қабул асосида ҳам абитуриентлар талабаликка қабул қилинган. Мақсадли қабул тартибига кўра, бир ҳудуддан топширган уч абитуриентдан энг юқори балл тўплагани талабаликка қабул қилинади. Ушбу бал энг паст кўрсаткичи белгиланмаган. Шунга кўра, абитуриентлар орасидан юқори балл тўплаганлар, мисол учун 140 балл тўплаганлар ҳам талабаликка қабул қилинмаган ҳолда, мақсадли қабул асосида 60 балл тўплаган абитуриент талабаликка қабул қилиниши мумкин.\nМақсадли қабул учун ҳам ҳудудлардаги эҳтиёжга кўра квоталар ажратилган.\nЭркаклар учун ўрта-махсус диний таълим муассасалари 8 та бўлса, аёллар учун атиги 2 тани ташкил қилади. “Хадичаи Кубро” ва “Жўйбори калон” аёл-қизлар ислом билим юртларида ўқиш истагини билдирган 2083 нафар абитуриентларнинг атиги 2,9 фоизи диний таълим олиш имкониятига эга бўлди.\nЯна бир жиҳатга эътиборингизни қаратмоқчимиз. Республика махсус комиссиясининг қарорига мувофиқ, коронавирусга қарши ихтиёрий равишда эмланган, тўлов контракт асосида ўқийдиган талабаларга ташкилий-ҳуқуқий шаклидан қатъи назар, 2021−2022 ўқув йили учун базавий тўлов контрактига 10 фоиз миқдорида бир марталик чегирма бонуси берилган эди. Ушбу имтиёз Ўзбекистон Мусулмонлари идораси тасарруфидаги билим юртларига ҳам тегишлими, деган савол билан баъзи мадрасаларга боғландик. Уларнинг жавоб беришига қараганда, диний таълим муассасалари талабалари бу имтиёздан фойдалана олмайди. Ёки коронавирус диний таълим муассасаларида ўқийдиганларга юқмайдими?\nАлбатта, диний таълим муассасалари Ўзбекистон Мусулмонлари идораси тасарруфида. Юртимизда дин давлатдан ажратилган. Лекин динни жамиятдан ажратиб бўлмайди, ахир. Тили, дини, миллати, ирқидан қатъи назар, имтиёзлар олдида ҳамма тенг бўлиши лозим-ку!\nЎрта-махсус ислом билим юртларида таълим 100 % контракт тўлови асосида ташкил этилган. Ҳар бир ўқув юрти иқтисодий жиҳатдан тўлиқ ўзини таъминлайди. Мисол тариқасида айтишимиз мумкинки, рус православ конфессиясига тегишли семинария талабалари 100% контракт тўловисиз таълим олади. Марказий бошқарув органи томонидан таъминланади.\nШунингдек, таълим муассасаларида табақалаштирилган тўлов контракти – супер контракт шартномаси мавжуд. Унга кўра максимум баллнинг 30 фоизини тўплаган абитуриент ҳужжат топширган олий ўқув юртининг талабаси бўлиши мумкин.\nБироқ бу диний таълим муассасалари низомларида сал бошқачароқ кўрсатилган: ўтиш балларидан 10 баллгача кам жамғарган абитуриент супер контрактга илиниши мумкин, дейилган. Бироқ, икки йилдирки, таълим муассасалари низомларида кўрсатилган ушбу бандга ҳам амал қилинмай келмоқда. Ҳар бир ислом билим юрти супер контракт тўлови билан ўқишга рози бўлганлар рўйхатини шакллантириб Ўзбекистон мусулмонлари идораси таълим бўлимига топширган бўлишига қарамай, ҳалигача ушбу масала пайсалга солиб келинмоқда.\nЎрта махсус билим юртларидан бирига бу йил 35 нафарга яқин супер контракт тўлови билан ўқиш имкониятини қўлга киритган абитуриентлар бор. Улардан 20 нафари мазкур тўлов билан ўқишга рози. Бироқ, 2020-2021 ўқув йилида таълим муассасалари низомида кўрсатилган суперконтракт асосида талабаликка қабул қилишга рухсат берилмади. Биз бу мавзуда диний идоранинг таълим бўлимига мурожаат қилдик. Улар бизга бу йил ҳам супер контракт берилиши номаълум эканлигини айтишди.\nДиний ўқув юрти талабаларига айри кўз билан қарамаслик, уларнинг ҳақ-ҳуқуқларига риоя қилиш лозим. Табақалаштирилган тўлов контракти диний ўқув юртлари талабалари учун ҳам жорий этилиши ҳам билим юртлари, ҳам диний идорага фойдали эмасми?\nБиз ушбу саволни очиқ қолдириб, унга ижобий ҳал бўлган жавобни кутиб қоламиз.\nМуҳаммад Содиқ Абдуолимов\nДиний таълим Махсус вирус Ислом Илм\nДиний таълим муассасаларига хорижлик фуқаролар ҳам қабул қилинади\n495 18:20 21.06.2022\nДиний таълим муассасаларида қайси фанлардан имтиҳон олиниши эълон қилинди\n863 13:44 16.06.2022\n«Суриш» чора эмас!\n1055 10:35 15.06.2022\nДиний таълим муассасаларига қабул муддати белгиланди\n687 19:10 14.06.2022\n«Исломда ибодат либоси ёки диний либос ҳеч қачон бўлмаган» — Алишер Ҳамроев\n1128 09:05 28.05.2022\nДиний таълим инсон эътиқодини мустаҳкамлайдими?\n689 20:30 21.04.2022


Боку Қорабоғдаги вазият туфайли 47 нафар тинч аҳоли ҳалок бўлганини маълум қилди - zarnews.uz\nБоку Қорабоғдаги вазият туфайли 47 нафар тинч аҳоли ҳалок бўлганини маълум қилди\nҚорабоғдаги жанговар ҳаракатлар оқибатида ҳалок бўлган озарбайжонлик тинч аҳоли сони 47 нафарга етди, 222 киши яраланди. Бу ҳақда 16 октябрь куни Озарбайжон Республикаси Бош прокуратураси маълум қилди.\n“47 киши ҳалок бўлди, 222 киши жароҳатланди, 1669 та уй яшашга яроқсиз ҳолга келтирилди. Яшаш учун яроқсиз ҳолатга келган кўп қаватли уйлар сони 84 тани ташкил этмоқда. Вайрон қилинган фуқаролик объектлари сони 301 тага етди”, дейилади мамлакат Бош прокуратураси матбуот хизмати маълумотида.\nОзарбайжон ва Арманистон ўртасида Тоғли Қорабоғдаги жанговар ҳаракатлар 27 сентябрь куни бошланди. Иккала томон ҳам бир-бирини ҳарбий ҳаракатлар бошлаганликда айблаб келмоқда. Қорабоғ ҳудудида доимий равишда қуролли тўқнашувлар давом этмоқда.\nТеглар: Озарбайжон Қорабоғ\nФранция ташқи ишлар вазирлиги Тоғли Қорабоғ мустақиллигини тан олинмаслигини маълум қилди\nАлиев Қорабоғ ҳудудларида тиклаш ишлари бошланганини маълум қилди


15:14 04.12.2020 (Янгиланган 15:20 04.12.2020)\nНамибия ҳукумати қурғоқчилик туфайли қўриқхонада 170 та ёввойи филни сотувга қўйди. Таъкидланишича филларнинг кўпайиб кетгани ҳам шундай қарор қабул қилинишида роль ўйнаган\nТОШКЕНТ, 4 дек - Sputnik. Намибия ҳукумати 170та ёввойи филларни сотувга чиқарди, деб хабар бермоқда жаҳон ОАВлари.\nНамибия ҳукумати қурғоқчилик туфайли қўриқхонада 170 та ёввойи филни сотувга қўйди. Таъкидланишича филларнинг кўпайиб кетгани ҳам шундай қарор қабул қилинишида роль ўйнаган.\nТаъкидланишича, филларни кимошди савдоси орқали мамлакат харидорларига ҳам, чет элда ҳам сотиш режалаштирилган. Асосий талаблардан бири, кимошди савдосининг ҳар бир иштирокчиси ҳайвонларни сақлаш шартлари тўғрисида ҳужжатли кафолат тақдим этиши зарур. Бундан ташқари, уларнинг нормал ҳаётини таъминлаш учун зарур маблағ бўлиши керак.\nЧет элликлар филларни ўз мамлакатига киритишга рухсат берувчи божхона ҳужжатлари тақдим этиши ҳам талаб этилади.\nНамибия Африканинг жанубидаги миллий қўриқхоналар ва паркларда филлар учун озиқ-овқат ва сув етишмовчилигига дуч келган ягона мамлакат эмас. Масалан, Ботсвана филларини Анголага кўчириш дастурини амалга оширмоқда. Африканинг табиий яшаш муҳитида яшовчи филларнинг умумий сони 350 тани ташкил этади.


КАТТАҚЎРҒОН ШАҲАР ТИББИЁТ БИРЛАШМАСИ БОШЛИҒИ Ш.НУРУЛЛАЕВА КОРОНАВИРУС БУЙИЧА ИЗОҲ БЕРДИ\nБатафсил КАТТАҚЎРҒОН ШАҲАР ТИББИЁТ БИРЛАШМАСИ БОШЛИҒИ Ш.НУРУЛЛАЕВА КОРОНАВИРУС БУЙИЧА ИЗОҲ БЕРДИ\nОБОДЛИК ВА ОРАСТАЛИК ДИЛЛАРГА КЎЧМОҚДА\nХалқимизнинг ўзига хос бўлган миллий қадриятлари, урф-одатлари бор. Ҳар бир ўзбек хонадонига меҳмон келиши билан, турли байрамларимизни нишонлаш олдидан озодалик, ободончилик ишлари амалга оширилади. Азалдан баҳорнинг кириб келиши табиатнинг уйғониши билан уйғунлашиб кетади. Далалардаги яшиллик, атрофдаги янги экилаётган гуллар, дарахтлар, хонадонлардаги орасталик, кўчалардаги ободлик дилларга ўзгача шукуҳ бағишлайди.\nБатафсил ОБОДЛИК ВА ОРАСТАЛИК ДИЛЛАРГА КЎЧМОҚДА\nСОҒЛИК - ЭНГ КАТТА БОЙЛИК!\nАҳоли саломатлигини сақлаш, юқори савиядаги соғломлаштириш ишларини ташкил қилиш бугун юртимизда олиб борилаётган изчил ислоҳотларнинг асосини ташкил этади, десак, тўғри бўлади. Бу борада чиқарилган қарор ва фармонлар аҳолининг жисмоний фаоллик даражасини ошириш, касалликларни олдини олиш, касалланишни камайтириш, аҳоли саломатлиги йўлидаги чора-тадбирларни амалга оширишда муҳим қадам бўлмоқда.\nБатафсил СОҒЛИК - ЭНГ КАТТА БОЙЛИК!\n14.03.2020 - 12:36\nЎзбекистонда Наврўз байрами муносабати билан ўтказилиши режалаштирилган бир қатор тадбирлар бекор қилинди. Вазирлар Маҳкамаси 13 мартда ўтказилган йиғилишда тегишли қарорни қабул қилди. Бу ҳақда ҳукумат матбуот хизмати хабар берди.\nБатафсил НАВРЎЗГА БАҒИШЛАБ ЎТКАЗИЛИШИ РЕЖАЛАШТИРИЛГАН ҚАТОР ТАДБИРЛАР БЕКОР ҚИЛИНДИ\nБугун шаҳар Халқ қабулхонасида шаҳар ҳокими Гавҳар Алимова сайёр қабулда фуқароларнинг мурожаатларини ўрганди. Унда тегишлилиги бўйича ҳокимлик бўлимлари вакиллари, ташкилот раҳбарлари иштирок этдилар. Қабул давомида 100 га яқин фуқароларнинг турли масалалар бўйича қилган ёзма ва оғзаки мурожаатлари атрофлича кўриб чиқилди.


“Садақани ошкора қилсангиз қандоқ ҳам яхши. Агар махфий қилсангиз ва фақирларга берсангиз, бу сиз учун яхшидир. Сиздан гуноҳларингизни ювади. Ва Аллоҳ қилаётган амалларингиздан хабардордир”. (Ушбу ояти каримада садақани ошкора қилиш ҳам, махфий қилиш ҳам мақталмоқда. Бу ҳақдаги бошқа оят ва шаръий далилларни жамлаб ўрганиб чиққан уламоларимиз хулоса қилиб айтадиларки, садақа фарз бўлса, уни ошкора қилиш яхши, чунки бу ҳолда Аллоҳнинг амрига тоат ошкора кўринади ва ҳақдор бўлмаган кишиларга ҳам тушиб қолиши мумкинлиги олди олинади. Агар садақа ихтиёрий бўлса, уни махфий қилингани яхши. Риёдан ва манманликдан узоқда бўлинади. Садақанинг энг ҳақдори камбағал-фақир кишилардир. Исломда садақанинг жорий қилиниши ҳам ўша тоифанинг ҳимояси ва ёрдами учун бўлган.) (Бақара сураси, 271-оят).\nОиша розияллоҳу анҳодан ривоят қилинади, улар (Пайғамбаримиз соллаллоҳу алайҳи васаллам аҳллари) қўй сўйдилар. Набий соллаллоҳу алайҳи васаллам “Ундан (қўйдан) нима қолди?” деб сўрадилар. Оиша онамиз розияллоҳу анҳо: “Ундан фақат қўли қолди” деб жавоб бердилар. Шунда у зот соллаллоҳу алайҳи васаллам: “Унинг қўлидан бошқа ҳамма қисми қолибди-да” дедилар. Имом Термизий раҳимаҳуллоҳ ривоятлари.\nҲа, ҳамёнимиздаги пулни фақирларга садақа қилсак, Аллоҳ таолонинг розилиги учун сарфласак, ана ўшанда пуллар чиндан бизники бўлади.\nИбн Аббос розияллоҳу анҳумодан “Садақанинг қайси бири афзал?” деб сўралди. Шунда у киши: “Сув (улашиш). Ахир дўзах аҳли жаннат аҳлидан ёрдам сўраганларида «Бизга ҳам сувдан ёки Аллоҳ сизга ризқ қилиб берган нарсадан тўкинглар», дейишган” дедилар.\nАли розияллоҳу анҳу дедилар: “Аллоҳ кимга мол берган бўлса, у ўша мол ила қариндошларига силаи раҳм қилсин! Уларга зиёфатни чиройли қилиб берсин! Ўша мол билан қийналганлар, асирлар, йўловчилар, мискинлар, фақирлар ва Аллоҳ йўлида жидду жаҳд қилаётганларга ёрдам берсин!.. Чунки, мана шу хислатлар сабабли дунёда ҳурматга, охиратда шарафга етилади”.\nФузайл ибн Иёз раҳимаҳуллоҳ “Сўровчилар бунча ҳам яхши. Бизнинг юкимизни йўл ҳақи олмай охиратга олиб бориб, ҳатто Аллоҳ таолонинг ҳузуридаги мезонга қўядилар” дедилар.\nСуфён Саврий раҳимаҳуллоҳнинг эшиклари ёнига сўровчи келса, “Гуноҳларимни ювиш учун келган киши, марҳабо!” дердилар.\nИбн Шақийқ раҳимаҳуллоҳ айтдилар “Ибн Муборак раҳимаҳуллоҳдан эшитдимки, у кишининг олдиларига бир одам келиб, етти йилдан бери тиззасига чиққан ярадан қийналаётганини шикоят қилибди. Ўша одам кўплаб даво чораларини кўрибди. Табиблардан сўрабди, аммо фойдаси бўлмабди. Шунда Ибн Муборак раҳимаҳуллоҳ “Бориб, сувга эҳтиёжи борлар маконида қудуқ қази. Умид қиламанки, шояд сен қазийдиган жойдан сув чиққанда, жароҳатингдаги ҳам қон тўхтаса”. Ўша одам бориб қудуқ қазиб, сув чиққач, жароҳати тузалган экан”.\nМадиналик фақирлар еяётган таомлари қаердан келишини одамлар билмасдилар. Али ибн Ҳусайн раҳимаҳуллоҳ вафот этганда, уларга ҳар кеча таомни у киши улашиши маълум бўлди.\nУрва ибн Зубайр раҳимаҳуллоҳ боғларидаги хурмолар пишиб-етилганда, деворни очиб қўярдилар. Одамлар кириб хурмолардан еб, уйларига олиб кетишарди. Ўзлари ўша боққа кирсалар, “Боғингга кирганингда: «Аллоҳнинг хоҳлагани, Аллоҳдан бошқада (бунга) қувват йўқ», десайдинг” (Каҳф сураси, 39-оят) оятини такрор-такрор ўқирдилар.\nБир мақбара деворидаги ёзув: “Молингни ўзинг билан олиб кетолмайсан. Лекин уни (садақа қилиш орқали) ўзингдан олдин юбора оласан”.\nАллоҳ таоло бизни ихлос билан садақа берувчилардан қилсин!\nДругие материалы в этой категории: « “Эй Одам боласи! Унутма, сен вақтлардан иборатсан!”\tАҲЛИ СУННА ВАЛ ЖАМОА ЭЪТИҚОДИ: АЛЛОҲ ТАОЛОНИНГ СИФАТЛАРИ ТАШБЕҲСИЗ ВА КАЙФИЯТСИЗДИР »


Наби Жалолиддин. Ватан (ҳикоя) | www.ziyouz.uz\nБош саҳифа Ўзбек насри онлайн антологиясиНаби Жалолиддин (1962)Наби Жалолиддин. Ватан (ҳикоя)\nНаби Жалолиддин. Ватан (ҳикоя)\nУларнинг кўчасида дов-дарахт мўл бўлиб, ёнидан анҳор ўтганлигидан, ҳийла салқин туюларди. Бироқ саратон жазирамаси бу ерда ҳам ўз ҳукмини ўтказарди. Чекигача анча юриши керак, шунинг учун тездагина терга ботмаслик ўйида қадамини оҳиста олди. Бораркан, хотинининг гапини эслади: ростданам ўзбек учун бола-чақаси-ю, уй-жойи Ватан-да. Хотини бало… Аммо бу бир жиҳати, агар кенгроқ ўйланса… Ватаннинг нима эканлигини тўла англамоқ учун уйдан чиқиш керакмикин? Нима бўлгандаям бояги ярим-яланғоч ашулачи айтаётган қўшиқ ёки ҳозирги аксарият кинолардаги оврўпачасига кийиниб, чала-чулпа ўзбекча сўзлаб, бемалол ўпишиб, қучоқлашаётган бизга ўхшамаган одамлар Ватан дегани эмас-да. Ватан балки яна нимадир, нималардир… У ошкора кулди: ростданам шопир одамга ким қўйибди бунақа гапларни. Ҳарбийда ҳайдовчилик ҳунарини ўрганди-ю, шу-шу юк машиналарига боғланиб қолди. Умрининг асосий қисмини колхоз машинасини миниб ўтказди. Ниҳоят колхозлар барҳам топди,\nбуёқда ўзининг ҳам қон босими ошадиган бўлиб, ногиронлик нафақасига чиқди. Мана, эндигина элликка кириб, пенсионерга айланди-қолди. Номи ғирт бекорчи-ю эшик-элига, мол-холига қарайди, олти сотихли чекига ул-бул нарса экади, ҳар ҳолда қора қозонини қайнатиб, рўзғорини эплаб тебратади. Уёғини сўрасангиз, ёшлигида бадиий китобни кўп ўқигани билан аслида ҳалигидай чиройли гапларни ҳадеб гапиравермайди ва ҳатто бугунгидек ўй-хаёлларидан ўзи ҳам ҳайратда. Лекин эсини танибдики, эл-юрт, Ватан дейиладими, халқми, ишқилиб, мана шунақа юклироқ нарсалар хусусида айтилган енгил-элпи гап-сўзларни ёқтирмайди. Хотини айтмоқчи, ватанпарварлиги ҳам рост, яъни, ҳалол-да. Мустақилликнинг ун ва нон танқис бўлган аввалги йилларида, болалар боғчасида ошпаз эмасми, хотини гоҳо уйга бир-иккита булка нон олиб келиб қоларди. У эса бир индамади, икки индамади, учинчисида тузуккина сўкиб берди: «болларни ҳақини еб, қандай сингдирасан», деди. Кейинроқ хотини энди мол-қўйи учун ортган овқатларни т\nашиб юрди. У бунга ҳам кўнмади, «сут-қатиғини ичадиган ҳайвонингга ҳар хил шубҳали нарсаларни берма», дея ўдағайлади. Ана ўшанда хотини «жа ватанпарварсиз-да, кошки буни биров билиб қўйсайкан», деганди. Шу-шу гоҳо эсига тушса, ватанпарварлигини писанда қилиб қўяди. Унинг эса билган фалсафаси шу: кимнингдир бунақа гапларга хуши йўқми, майли, асло бу борада гапирмасин, яъни ҳазил-мазахга айлантириб юбормасин. Ҳозирги кўйига бўлса кутилмаганда тушиб турибди-ю ё ҳалиги ярим-яланғоч ашулачининг турқи-таровати шунчалар таъсир қилдими?..\nБундан уч-тўрт йил муқаддам қишлоқда бир одам пайдо бўлиб қолди. Жиккаккина бу одам афт-ангоридан на ўзбекка ва на ўрисга ўхшамасди, ёши, чамаси, олтмиш билан етмишнинг ўртасида эди. Айтишларича, у асли шу ерлик бўлиб, ҳарбийлигида бир ўрис қизни яхши кўриб, Русиянинг аллақайси шаҳрида қолиб кетганмиш. Ҳозир уёқда бинойидек уй-жойи, бола-чақалари бормиш. Аммо ёши бир жойга етгач, бирдан бу томонларни ихтиёр этибди. Оиласи кўнмабди, лекин у ҳайё-ҳуйт, дебди-ю, жўнаворибди. Энди бу бор-йўғи бир гап-да, уёғини тағин Худо билади. Буёққа келса, уруғларининг катталари ўлиб кетишган, эмишки, ёшлари ғалати қариндошини қабул қилишмабди. Шундан кейин у қишлоқ ҳаммомининг қўлбола меҳмонхонасида ётиб юрди. Кимдир унга эскироқ чопон, дўппи кийдириб қўйди. Унинг оҳорсиз кийимларни кийиши ва ёки увада кўрпа-тўшакда ётиб юриши ночорлигидан эмас, эҳтимол соддаликдан эдики, шу билан ўзбек бўлишга уринарди. Балки аллақачонлар бой берган қандайдир азиз\nнарсасини қайтадан топишни истармиди. Ҳаммомнинг биқинида ўчоқ, қозонлари ҳам бўлиб, қўлбола меҳмонхона ҳар куни улфатлар билан гавжум эди. Оллоҳнинг эски чопону дўппини кийиб, «шудгор қўриқчисига» ўхшаб қолган бу соддадил қули эса (аслида гўё энди унга тўн билан дўппи ҳам бегонадек эди) гоҳ чойнак, гоҳ товоқ кўтариб, хизматга киришиб кетарди. Буни кўриб, оғзининг боғичи йўқлардан бирови, кайфчиликдами нима бало, унга «Милтиқли киши» деб лақаб қўйибди. (Шўро замонида шу номдаги машҳур, аммо жуда зерикарли филм бўларди ва унинг қаҳрамони кинонинг бошидан охиригача елкасига узун милтиқни осволиб, чойнак кўтарганча у ёқдан-бу ёққа бориб-келаверарди).\nУ катта кўчага чиқиши билан юзига асфалтнинг тафти урилиб, жазираманинг қуввати икки ҳисса ортгандай туюлди. Бу қиздирилган тандирмонанд жойда бирозгина юришини ўйлаб, ичида ўзини овутган бўлди. Шу пайт рўпарасида келаётган Солига кўзи тушди. Кар ва соқов, гоҳо-гоҳо қўлларини силтаб, нималаргадир ишора қилиб юрадиган бу одам, кўча-кўйдаги гапларга қараганда, ундан уч-тўрт ёш катта эди. Эҳтимол у ўз исмини бирон марта эшитмагандир ва балки исми Соли эканлигини мутлақо билмас, лекин одамлар уни Соли деб аташаверади. Тўғри, қайсидир тили қичиганларнинг шундай чиройли исмнинг ёнига гоҳо «жинни», «довдир» сўзларини қўшиб қўйишлари ҳам рост. Аммо Соли жинни эмасди, тўй-тўркинларда ўзича хизмат қилиб, идиш-аёқларни йиғиштириб, у ер-бу ерларда қолиб кетган нон бўлаклари ва бошқа егуликларни, кўпинча эса йўллар четидаги тамаки қолдиқлари-ю қутиларини, хас-хашак, қўйингки, ахлат ёки чиқинди дегулик неки бўлса, барини териб юрарди. Тера-тера бир четга о\nлиб бориб ташларди. Бу юмушини ҳар куни бажарарди. Ҳозир ҳам бошига ўнгиб кетган эски дўппи, эгнига кир-чир кўйлак ва шим кийган Соли унга яқинлашаркан, йўл четида ётган тамаки қутисини олиш учун энгашди. У эса Солига тикилиб бораркан, беихтиёр кўнгли хил-хил эриди, Оллоҳнинг мана шу девона қули билан жуда-жуда сўрашгиси келиб кетди. Бироқ нега бундай бўлаётганлигини тушунмади.\nМана, ниҳоят дала йўлига элтувчи тошлоқ кўчага бурилди. Бир томонида чуқур зовур, бир томонида эса паст-баланд қишлоқча уйлари бор бу кўчада боягидек куйдирувчи тафт сезилмасди. Болаликда кўпроқ шу кўчада ўйнашарди ва тарафма-тараф муштлашувлар ҳам асосан шу ерда бўлиб ўтарди. Энди қадрдонга айланиб, гавжумлашган бу кўча ўшанда хилватроқмиди. Айниқса, синфдоши Маъруф жуда уришқоқ эди, анча-мунча зўрнинг ҳам ичини тўкиб қўярди. Аммо ўзи ҳам чакки эмасди, паканароқ бўлгани билан ундаям битта ўғил боланинг шашти-ю қуввати бор эди. Бундайларни юраги дов дейишади. Ҳар ҳолда пакана ёки новчами, эр киши довюрак бўлгани маъқул-да. Асқотади. Эсида, ҳарбий хизматни тугатгач, ҳам яхши ҳаётга ва ҳам ўрис қизларга ишқибоз бўлиб, ҳайдовчилик баҳона Русияда икки йилча қолиб кетди. Ишчилар ётоқхонасида уч киши ётишар, уларнинг бири армани эди. Бир куни бекорчиликда «Алибобо ва қирқ қароқчи» деган ўша машҳур филм ҳақида гап чиқиб қолди. (Ўшанда бу\nфилм роса оғизга тушган пайтлар эди, кинотеатрларда тинимсиз қўйиларди). «Уни Ўзбекистон Ҳиндистон билан ҳамкорликда ишлаган», деди у оғзи қулоғида мақтаниб. Буни эшитган армани шу қадар масхараомуз тиржайдики, унинг вужуд-вужудидан ўтиб кетди. Устига-устак «эсинг жойидами, что за тупост», деб ҳам юборди. У ана шунисига чидолмади, армани бутун халқини ошкора ҳақоратлаётганлигини юракдан ҳис қилди. Шаҳд ўрнидан туриб, ўртадаги столни арманининг устига улоқтирди, нималардир дея сўкинди, ғазаб ва нафрати куч бериб, уни босиб олди. Учинчи ҳамроҳлари ажратишга тушди. Армани кечқурун ўз қавмдошларини бошлаб келди ва уч кишилашиб бечора миллатпарастни роса дўппослашди. Аммо кейинроқ арманилар уни роса ҳурмат қиладиган, давраларига чорлайдиган бўлиб қолишди. Улар ё кино чиндан ҳам ўзбекларники эканлигини аниқлашган ва қилмишларидан уялишган, ёки унинг ўз миллати учун мардона турганидан таъсирланишганди. Демак, эр киши ҳурмат топмоғи учун нималарнидир деб урис\nҳиб ҳам туриши керак шекилли-да.\nШу пайтгача эътибор бермаган эканми, ҳозир тузукроқ сарасоф солгач, пайқадики, дўсти анча қарибди. Майкачан ўтиргани учун шимининг устида беўхшов осилган қорни сабаб жуссаси катта кўрингани билан тузуккина чўкибди ҳам. Сочлари оппоқ, пешонаси-ю кўзининг атрофини тириш босган, юзи салқиган, нигоҳи эса аввалгидек ўтли эмас, лоқайд боқади. Болалигида товонидан ўт чақнарди, ҳамма нарсада биринчи эди. «Атаман-атаман» ўйинини ўйнашганида нуқул Маъруф атаман бўларди. Болалар уни кўпчиликлашиб «қўлга туширишарди»-да, дарахт ёки симёғочга ростакамига чирмаб боғлашарди. Энди ўйласа, у атайлаб қўлга тушиб берармиди, чунки, асир олинган атаманни қийнаш ва унинг қийноққа чидаши жуда завқли эди, ҳар тугул одам ўз мардлигини намойиш қилиши учун бу росаям қўл келарди. Чамаси, ўшанда Маъруф қийноқларга чидаб, паролни айтмай туришдан ҳузурланарди шекилли. Аммо қийноқлар қарийб чинакамига бўларди -асирга сув сочиларди, лой отиларди, юмшоқ жойлари чимчиланарди\nТоморқасига баҳорда сабзи сепишганди, роса бўлди жонивор. Яқинда йиғиштириб, бозорга «уришди-ю», ўрнига маккажўхори экишди. Ана, маккажўхорилар ҳам тил кўрсатиб қолибди. Ҳадемай, бу ерга уй қуради ва катта ўғлини уйлаб, олиб чиқиб қўяди. Томорқа олишга олгану, лекин ҳали уй қуролмаганлар кўпчилик, атрофда яккам-дуккам кичкина-кичкина уйлар кўринади холос. Чор тарафга асосан терак экилган. Терак деганлари яхши нарса экан, ош-нон сўрамайди-ю, уч-тўрт йилда қўлга илингулик даромад келтиради… «Ие, маккажўхори экилган уяларни товуқ титибдими?» Ҳа, битта эгатдаги уялар қаторасига титкилаб ташланибди. Илдизидаги дони чўқилгану, янги унган ва энди илдизсиз қолган ниҳоллар сўлий бошлабди. Ҳойна-ҳой бу ҳамиша бировларнинг девор-тўсиқсиз томорқаларини овлаб юрадиган қўшни жувоннинг товуқлари бўлса керак. «Мол эгасига ўхшамаса ҳаром ўлади», дегани шу-да. Бир кўнгли бўралатиб сўккиси келди, лекин шайтонга ҳайр берди. Ҳозир чақирса, барибир эри уйда йўқ, ўша т\nовуқмижоз жувонга рўпара бўлади. Хотин киши билан пачакилашиб ўтирмагани маъқул, сири кетади. Яхшиси, уйга боргач, хотинига айтади. Товуқларига қўшиб бир адабини берсин…\nЧекини астойдил кўздан кечиргач, ўт-ўлан босган ўйдим-чуқур йўлга ўтди ва ундан катта анҳор ёқасидаги дўнгликка кўтарилди. Бу ердан теварак-атроф яққол кўзга ташланарди. Шу туришида, наздида, дунё жуда кенг туюлиб кетди. Суви тип-тиниқ анҳор эса лим-лим оқади. У қирғоққа ўтириб, дурраси билан юзу-бўйнидаги терни артди. Сўнг тағин Широқ ва болаликдаги «Атаман-атаман» ўйини ёдига тушди. Унинг кетидан ўрислару амриқоликлар ишлаган қадимги жангу жадаллар ҳақидаги киноларни эслади. Улар бунақа киноларни қотиришади, лак-лак лашкарлар қатнашган муҳорабаларни ҳам жуда ўхшатишадики, беихтиёр ишониб кетасан, киши. Ўзингни гўё ўша жангларда иштирок этаётгандек ҳис қиласан ва кўнглингда шиддат ёки мардликни соғинишга ўхшаган туйғуми пайдо бўлади. Эҳтирослироқ одам уларни кўрганида ўзини жуда-жуда мард фаҳмлаб, вужудида мислсиз қувват жунбушга келаётганлигини сеза бошлайди. У ёшлигидан шунақа киноларни яхши кўради. Айниқса, бош қаҳрамонларнинг асир туш\nишлари ва уларнинг беаёв қийноқларга чидашларидан ниҳоятда таъсирланади, мардлигидан ҳузурланади. Шундай пайтларда гоҳо ўзини ўша қаҳрамонларнинг ўрнига қўйиб кўради ва қийноқларга чидай олиш ёки олмаслигини хаёлан чамалайди. Айтса, биров ишониши қийин-ку, кўпинча бу чамалаши ўз фойдасига ҳал бўлади. Ҳозир ҳам Широқни эсларкан, хаёлан унинг ўрнига ўзини қўйиб кўрди. Широқ улуғ бир подшоҳни лашкарига қўшиб алдаган. Энг қийини ҳам шу -у бировни алдолмайди, ёлғон гапиролмайди. Тағин ким билади, мабодо эл-юрти учун бўлса, балки… Бироқ қийноқларга чидайди. Мана, қулоқларини ҳам кесишди. Аввалига ҳатто сезмади. Кейинроқ сал-пал оғриди -бунга чидаш мумкин. Фақат бўйнидан кўкрагига оқиб тушаётган қонни кўрганда сесканиб кетди, озгина ваҳимага тушди. Кейин эса бурнини кесишди. Чидайди… «Чидайман!..» -деб юборди у овоз чиқариб. Ўз овозидан хаёли бўлингач, ён-верига бирров қараб қўяркан, жилмайди.\nТутқаторнинг нарёғидаги этаги анча узоқларга чўзилган картага пахта экилганди. Дуркун ғўзалар тизза бўйи бўлиб қолган. У тут остига ўтириб, юз ва бўйнидаги намни артди. Энди офтобнинг тафти хийла қайтган, лекин ҳаво нони узиб олинган ва чўғи хиёл сўнган тандир каби дим эди. Унинг бағрида ажиб бир соғинч пайдо бўлди. Юрагининг ости сим-сим оқаётгандай, кўзларининг четига биров игна санчаётгандай эди. Эҳтимол хотинини соғиндими? Қизиқ-а? Тавба! У кафти билан намчил бағрини сийпалади. Гўё йиғлагиси келарди-ю, аммо бу ҳолати ўзига жудаям хуш ёқарди. «Дардингга урай бунча ширин-а?..» Ё ошнаси Маъруфни соғиндими? Балки Солининг нигоҳи таъсир қилгандир? Йўқ, бағридаги нарсанинг омонлиги учун булар озлик қиларди… Яна хаёллари чувалашди: қайтишда Маъруф ариқчага солиб қўйган «ҳалигиндан» икки пиёла «уради». Ҳаво дим бўлса нима қипти? Кейин уйига бориб, хотинжони пиширган паловни «туширади». Таскин илинжидаги бу орзу-ўйлари ҳам камлик қилди… Ҳаловатсиз жовд\nираган кўзлари ғужғон ғўзаларга тикилди. Шу пайт тизза бўйи бўлган ғўзалар ўса бошладилар, ўса-ўса худди қадимги жанглар акс этган кинолардаги сонсиз суворийларга айланардилар ва ўтиргани боис тобора ундан баландлаб борардилар. Бостириб келаётган тиш-тирноғигача қуролланган лашкар ҳисобсиз эди. Унинг бағри ҳаприқди, кўксини эзғилаётган нарса шиддат билан бўғзига урилди. Бўғзи куйди-да, унда мислсиз бир наъра пайдо бўлди. Ҳайқираркан, чап қўли ёнбошини безовта пайпаслади ва кафти нимагадир урилди-да, уни маҳкам чангаллади. Сўнг бироз хотиржам тортди, кўксига ҳаво тўлиб, кўтарилди ва белида тутгани улкан қилични қиндан суғира ўрнидан туриб кетди. Шу он ўнг ёнидаги сербутоқ, эгри-бугри тут «Милтиқли киши»га айланди. Унинг қўлида чиндан ҳам каттакон милтиғи бор эди. Чап томонидаги тутлар ўрнида хотини ва Соли пайдо бўлди, орқароқда эса қорнини қаппайтириб Маъруф кўринди. Бошқа тутлар ҳам таниш-нотаниш одамларга айланарди. Ҳозир улар ҳамлага шайланган шер\nянглиғ рўпарадаги сон-саноқсиз лашкарга бас келмоққа қодирдай туришарди.\n← Аввалги Аввалги Наби Жалолиддин. Мустақиллик (ҳикоя)\nКейинги → Кейинги: Наби Жалолиддин. Худобехабар (ҳикоя)


«Йўл харитаси» нега керак эди? | Ўрмон хўжалиги давлат қўмитаси расмий веб сайти\n«Йўл харитаси» нега керак эди?\nЎрмон хўжалиги давлат қўмитасида Латвия Қишлоқ хўжалиги вазири жаноб Герхардс Каспарс бошчилигидаги делегацияни 15 июль куни қабул қилиб, учрашув ўтказилди.\nУчрашувда маслаҳатчи Эгилс Хелманис, Латвия қишлоқ хўжалиги ташкилотлари ҳамкорлиги кенгаши бошқаруви аъзоси Гунтис Гутманис ҳамда Латвиянинг мамлакатимиздаги элчихонаси учинчи котиби Кинтия Клейна хонимлар қатнашишди.\nЛатвия давлат ўрмон хизмати Латвия Қишлоқ хўжалиги вазирлиги тасарруфидадир. Латвиянинг барча ўрмонларида ягона ўрмон сиёсатини олиб боради.\nЛатвия давлат ўрмон хизмати ўзига юклатилган функцияларни бажаришда Маҳаллий хокимият органлари, Бош прокуратура, Ички ишлар вазирлиги, Атроф-муҳитни муҳофаза қилиш вазирлиги, Панционатлар ва ушбу ташкилотларнинг тегишли бўлимлари билан ҳамкорлик қилади.\nУчрашув давомида Ўзбекистон Республикаси Ўрмон хўжалиги давлат қўмитаси ва Латвия қишлоқ хўжалиги вазирлиги ўртасида ўрмончилик соҳасида ҳамкорликдаги фаолиятни йўлга қўйиш учун “Йўл харитаси” имзоланди.\n“Йўл харитаси” лойиҳаси мамлакатимизнинг Латвиядаги элчихонаси ва Латвиянинг мамлакатимиздаги элчихоналари иштирокида ишлаб чиқилди.\nМазкур “Йўл харита”да икки давлат ўртасида ўрмончилик ва экотуризм соҳаларида ҳамкорликни ривожлантириш ҳамда делегациялар алмашинувини ташкил этиш, икки давлат ўртасида ўрмончилик соҳасида ўзаро ҳамкорлик меморандумини тайёрлаш каби вазифалар белгиланган.\n← Латвия ва Ўзбекистон:Ўрмон хўжалиги соҳасидаги ҳамкорлик самарали бўлиши кутилмоқда Самарқанд вилоятида амалий семинар бўлиб ўтди →


Депардье Беларусга кўчиб ўтиб, деҳқонлар ичида яшамоқчи\n18:10 / 04.09.2015\nФранциялик таниқли киноактер Жерар Депардье Франциядаги мол-мулкини сотиб юбориш ниятини билдирди. Бу ҳақда у Франциянинг TV Magazine нашрига берган интервьюсида айтиб ўтди.\n“Франциянинг солиқ идораси жонимга тегиб кетди, - деди у интервьюда. – Францияда яшамаслигимга қарамай, барча солиқларни тўлаб бораман.\nЎйлашимча, ушбу мамлакатдаги барча мол-мулкимни сотиб юборишга қарор қиламан. Ҳамма нарсани, уйимни ҳам, ресторанларимни ҳам. Французларни жуда яхши кўрсам ҳам, бошқа Франциянинг бир қисми бўлишни истамайман. Ҳукуматга сотилган журналистларни ҳам ёқтирмайман”.\nФранциядан кетгач, қаерда яшашни режа қилаёгани ҳақидаги саволга жавоб Депарье шундай жавоб берди: “Айни пайтда мен Италиядаман. Аммо яқинда Беларусда, деҳқонлар ичида яшашни бошлайман. Бу жуда чиройли давлат, президенти ҳам ёқимтой”.\n“Мен кўп мамлакатларда бўламан, лекин ҳеч қаерда узоқ қолмайман”, - қўшимча қилди актёр.